ANNESS

MEMORANDUM TA’ SPJEGAZZJONI DWAR IN-NOTIFIKA TA’ TLIET BYELAWS GĦALL-PROJBIZZJONI TAL-IRKAPTU TAS-SAJD TAT-TKARKIR TAL-QIEGĦ F’ŻONI SPEĊIFIKATI FL-ILMIJIET TERRITORJALI TAR-RENJU UNIT

Notifika skont l-Artikolu 9 tar-Regolament tal-Kunsill (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skond il-Politika Komuni dwar is-Sajd, (il-Ġurnal Uffiċjali L 358, 31.12.2002 p. 59).

KONTENUT

1. Introduzzjoni

2. Il-Qafas Legali tal-UE

3. Il-Qafas Legali Ingliż

4. L-approċċ rivedut għall-ġestjoni tas-sajd f’siti marittimi Ewropej (siti NATURA 2000)

5. Il-miżuri proposti

6. L-infurzar tal-miżuri

7. Konsultazzjoni tal-Istati Membri relevanti, il-Kunsilli Konsultattivi Reġjonali, u l-Kummissjoni Ewropea

ANNESSI

Anness I: Il-byelaw dwar l-irkaptu tat-tkarkir tal-qiegħ fis-sit marittimu Ewropew (żona speċifikata) ta' Land's End u Cape Bank, u tabella

Anness II: Il-byelaw dwar l-irkaptu tat-tkarkir tal-qiegħ fis-sit marittimu Ewropew (żoni speċifikati) ta' Start Point sa Plymouth Sound u Eddystone, u tabella

Anness III: Il-byelaw dwar l-irkaptu tat-tkarkir tal-qiegħ fis-sit marittimu Ewropew (żoni speċifikati) ta' Haisborough, Hammond u Winterton, u tabelli

Anness IV: Il-valutazzjoni tal-Impatt (VI) għall-Byelaw dwar l-irkaptu tat-tkarkir tal-qiegħ fis-sit marittimu Ewropew (żona speċifikata) ta' Land's End u Cape Bank

Anness V: Il-valutazzjoni tal-Impatt (VI) għall-Byelaw dwar l-irkaptu tat-tkarkir tal-qiegħ fis-Sit Marittimu Ewropew (żoni speċifikati) ta' Start Point to Plymouth Sound u Eddystone.

Anness VI: Il-valutazzjoni tal-Impatt (VI) għall-Byelaw dwar l-irkaptu tat-tkarkir tal-qiegħ fis-sit marittimu Ewropew (żoni speċifikati) ta' Haisborough, Hammond u Winterton

1. INTRODUZZJONI

Hija l-intenzjoni tal-Gvern tar-Renju Unit li jieħu miżuri għall-projbizzjoni tal-attivitajiet tas-sajd tat-tkarkir tal-qiegħ f’żoni speċifikati biex jipproteġu l-istrutturi tal-iskoll iddeżinjati tal-Anness I ta’ ċerti siti tal-baħar fir-Renju Unit ta' Natura 2000. Sabiex jiġu applikati dawn il-miżuri għall-bastimenti kollha, inklużi l-bastimenti tas-sajd ta’ Stati Membri oħra tal-UE, ir-Renju Unit qed issegwi l-proċeduri stipulati fl-Artikolu 9 tar-Regolament 2371/2002 tal-UE. Il-miżuri li r-Renju Unit biħsiebu jieħu, u l-Istati Membri rilevanti affettwati huma msemmija hawn taħt:

— Il-byelaw dwar l-irkaptu tat-tkarkir tal-qiegħ fis-sit marittimu Ewropew (żona speċifikata) ta' Land's End u Cape Bank, — Franza u l-Belġju (l-Anness I)

— Il-byelaw dwar l-irkaptu tat-tkarkir tal-qiegħ fis-sit marittimu Ewropew (żoni speċifikati) ta' Start Point sa Plymouth Sound u Eddystone, — Franza u l-Belġju (l-Anness II)

— iI-byelaw dwar l-irkaptu tat-tkarkir tal-qiegħ fis-sit marittimu Ewropew (żoni speċifikati) ta' Haisborough, Hammond u Winterton, — il-Belġju (l-Anness III)

2. IL-QAFAS LEGALI TAL-UE

2.1. L-Artikolu 9 tar-Regolament 2371/2002 (ir-Regolament bażiku tal-Politika Komuni tas-Sajd)

L-Artikolu 9 tar-Regolament (KE) Nru 2371/2002 jippermetti lill-Istati Membri jieħdu miżuri mhux diskriminatorji biex inaqqsu kemm jista’ jkun l-effett tas-sajd fuq il-konservazzjoni ta’ ekosistemi tal-baħar sa 12-il mil nawtiku mil-linji bażi, sakemm l-Unjoni ma tkunx adottat miżuri li jindirizzaw il-konservazzjoni u l-immaniġġjar speċifikament għal dik iż-żona.

Il-miżuri tal-Istati Membri għandhom ikunu kompatibbli mal-għanijiet stipulati fl-Artikolu 2 u ma għandhomx ikunu inqas stretti mil-leġislazzjoni eżistenti tal-Komunità.

Jekk il-miżuri ta' Stat Membru aktarx se jaffettwaw lill-bastimenti ta' Stat Membru ieħor, dawn il-miżuri għandhom jiġu adottati biss wara li l-Kummissjoni, l-Istat Membru u l-Kunsilli Konsultattivi Reġjonali kkonċernati ikunu ġew konsultati dwar abbozz tal-miżuri flimkien ma' memorandum ta' spjegazzjoni.

L-għan tal-miżuri proposti tar-Renju Unit huwa li jnaqqsu kemm jista' jkun l-effett tas-sajd fuq il-konservazzjoni tal-ekosistemi tal-baħar billi jipproteġu l-istrutturi tal-iskoll iddeżinjati fl-Anness I tad-Direttiva tal-Kunsill 92/43/KEE mid-deterjorament minħabba l-impatt tal-irkaptu tas-sajd tat-tkarkir tal-qiegħ.

Barra minn hekk, il-Komunità ma adottatx miżuri li jindirizzaw speċifikament il-konservazzjoni tal-ekosistemi tal-baħar għal dawn is-siti tal-baħar ta' Natura 2000.

2.2. Aċċess għall-ilmijiet territorjali tar-Renju Unit

L-Anness I tar-Reg. 2371/2002 jistabbilixxi drittijiet ta' aċċess għall-ilmijiet territorjali Ingliżi (bejn 6 u 12-il mil nawtiku tal-linji bażi tal-1983) għal bastimenti minn Stati Membri oħra.

Il-bastimenti Franċiżi u Belġjani għandhom aċċess għas-sajd tal-ħut demersali f’żoni li jinkludu s-Sit ta’ Importanza Komunitarja (SIK) (1) ta' Land’s End u Cape Bank u s-SIK ta' Start Point sa Plymouth Sound u Eddystone. Barra minn hekk, Il-bastimenti Belġjani għandhom ukoll aċċess għas-sajd tal-ħut demersali fiż-żona li tinkludi s-SIK ta' Haisborough, Hammond u Winterton.

3. IL-QAFAS LEGALI INGLIŻ

3.1. L-Att Dwar l-Aċċess għall-Baħar u L-Kosta 2009 (MaCCA)

It-Taqsimiet 129 sa 133 tal-MaCCA jagħtu lill-Marine Management Organisation (MMO) is-setgħa fl-Ingilterra li tagħmel byelaws sa distanza ta' 12-il mil nawtiku mil-linja bażi tar-Renju Unit bl-iskop tal-għanijiet ta' konservazzjoni taż-żoni ta' konservazzjoni marittima (ŻKM) (tip ta' żona protetta tal-baħar).

3.2. Ir-Regolamenti dwar il-Konservazzjoni tal-Ħabitats u l-Ispeċijiet tal-2010 (ir-Regolamenti dwar il-Ħabitats)

It-Taqsima 38 tar-Regolamenti dwar il-Ħabitats testendi s-setgħat tat-teħid ta' byelaws tal-MMO skont il-MaCCA biex jagħti s-setgħa lill-MMO li tagħmel byelaws għall-protezzjoni ta’ sit marittimu Ewropew (sit tal-baħar ta’ Natura 2000) fl-Ingilterra.

4. L-APPROĊĊ RIVEDUT GĦALL-ĠESTJONI TAS-SAJD KUMMERĊJALI F’SITI MARITTIMI EWROPEJ (SITI NATURA 2000)

Fl-14 ta’ Awwissu 2012, id-Dipartiment għall-Ambjent, l-Ikel u l-Affarijiet Rurali (Defra) ħabbar approċċ rivedut għall-ġestjoni tas-sajd kummerċjali fis-siti marittimi Ewropej (2) (siti tal-baħar ta' Natura 2000) fl-ilmijiet Ingliżi. L-approċċ rivedut ġie żviluppat u qed jiġi implimentat f’konsultazzjoni mill-qrib mal-Grupp ta' Implimentazzjoni tas-Sajd fis-Siti Marittimi Ewropej, li jinkludi rappreżentanti mill-industrija tas-sajd, NGOs ambjentali u konsulenti xjentifiċi tas-sajd u tal-baħar.

Skont dan l-approċċ rivedut, saret valutazzjoni tar-riskju ġenerika dwar l-interazzjonijiet bejn l-attivitajiet tas-sajd kummerċjali kollha u l-istrutturi ddeżinjati kollha tal-baħar ta' Natura 2000 fl-ilmijiet Ingliżi. Ir-riżultati ta’ din il-valutazzjoni ġew miġbura flimkien u murija f’matriċi (3). F'din il-matriċi, l-interazzjonijiet bejn l-attività u l-istruttura ġew ikkategorizzati bħala ħomor, ambra, ħodor jew blu. Klassifikazzjoni 'ħamra' tindika riskju għoli ta’ deterjorament lill-karatteristika. Biex jiġi żgurat li r-riskju tad-deterjorament lill-istruttura jitneħħa u biex b’hekk tiġi żgurata l-konformità mal-Artikolu 6 tad-Direttiva tal-Kunsill 92/43/KEE (id-‘Direttiva dwar il-Ħabitats’), ir-regolaturi tar-Renju Unit għandhom jintroduċu miżuri ta' ġestjoni biex jipprojbixxu l-attività li tirriżulta f’dawn l-interazzjonijiet sa tmiem l-2013. Ir-riżultati tal-matriċi ġew soġġetti għal reviżjoni indipendenti mis-Centre for Environment, Fisheries, and Aquaculture Science (Cefas) (4).

Il-miżuri proposti inklużi f’din in-notifika, huma biex jiġu ġestiti l-interazzjonijiet ta' riskju għoli (jew aħmar). Għal dawk l-interazzjonijiet kklassifikati bħala ambra, hemm aktar inċertezza dwar ir-riskju u. għalhekk, se jkunu meħtieġa valutazzjonijiet fil-livell tas-sit biex ikun iddeterminat jekk hijiex meħtieġa l-ġestjoni ta' attività għall-protezzjoni tal-istrutturi. Il-valutazzjonijiet se jsiru bejn l-2014 u l-2016, u jekk ikunu meħtieġa xi miżuri ta’ ġestjoni, dawn se jiġu introdotti sa tmiem l-2016. Il-valutazzjoni tal-interazzjonijiet ambra għandhom iqisu l-effetti kkombinati mill-interazzjonijiet li, waħidhom, aktarx li ma jaffettwawx il-ksib tal-għanijiet ta’ konservazzjoni tal-istruttura (dawn huma kategorizzati bħala 'ħodor' fil-matriċi). Il-kategorizzazzjoni 'blu' tindika li ma hemmx interazzjoni fattibbli u, għalhekk, ma hemmx bżonn ta’ aktar valutazzjonijiet.

5. MIŻURI PROPOSTI

Il-miżuri proposti jipprojbixxu l-użu tal-irkaptu tat-tkarkir tal-qiegħ f’żoni speċifikati (l-Annessi I-III). L-irkaptu tas-sajd tat-tkarkir tal-qiegħ jinkludi kwalunkwe rkaptu tas-sajd imbuttat jew miġbud mill-ilma u li jmiss qiegħ il-baħar. Dan jinkludi għeżula tat-tkarkir demersali, xbieki tat-tkarkir bit-travu u gangmi rmunkati u gangmi tal-ġbid bl-arja.

L-interazzjonijiet bejn dawn l-istrutturi tal-iskoll u l-irkaptu tas-sajd tat-tkarkir tal-qiegħ intgħażlu għall-protezzjoni għaliex ġie identifikat li huma ta' riskju għoli għad-deterjorament tal-istrutturi. Interazzjonijiet oħra li jseħħu f'dawn is-siti tal-baħar ta' Natura 2000 (pereżempju bejn l-irkaptu tat-tkarkir tal-qiegħ u l-bankijiet tar-ramel) se jkunu soġġetti għal valutazzjoni tal-impatt sit sit (kif jingħad fid-dettall hawn fuq) u l-ġestjoni adatta għal dawn l-interazzjonijiet se tiġi introdotta sa tmiem l-2016,

Għal kull miżura proposta, tħejjiet valutazzjoni tal-impatt (VI) sabiex tidentifika kull impatt ekonomiku li jista' jirriżulta (l-Annessi IV-VI).

6. L-INFURZAR TAL-MIŻURI

L-MMO se tieħu approċċ ta' infurzar immexxi mill-informazzjoni u bbażat fuq ir-riskju għall-ġestjoni tas-Siti Marittimi Ewropej.

Fejn l-informazzjoni miġbura tissuġġerixxi li hemm nuqqas ta’ konformità jew riskju ta’ nuqqas ta’ konformitàma' miżura tal-ġestjoni, l-MMO se tiżviluppa strateġija ta’ infurzar speċifika għall-ħtiġijiet ta' dak l-MPA u, fejn meħtieġ, tirrilaxxa r-riżorsi skont dawn il-ħtiġijiet. Dan jista’ jinkludi l-preżenza tal-forza navali, sorveljanza mill-ajru jew operazzjonijiet konġunti ma’ aġenziji oħra (pereżempju l-IFCAs, il-forza tal-fruntieri tar-Renju Unit, l-EA jew korpi regolatorji oħra tal-istat membru). L-MMO se tikkoordina l-operazzjonijiet konġunti u l-frekwenza u l-intensità tal-infurzar se jiġu ddeterminati skont ir-riskju u jistgħu jiġu utilizzati wkoll miżuri ta' monitoraġġ tal-informazzjoni li jirrikjedu lill-bastimenti li jirrapportaw il-pożizzjoni tagħhom.

Aktar informazzjoni dwar il-Proċess tal-Infurzar tal-MMO ibbażat fuq ir-Riskju tinsab fi: http://www.marinemanagement.org.uk/about/documents/risk-based-enforcement.pdf

Il-prinċipji li skonthom l-MMO se tirregola l-MPAs huma stipulati fl-Att tar-Riforma Leġiżlattiva u Regolatorja tal-2006 u l-Kodiċi tal-Konformità tar-Regolaturi u għandhom l-għan li jiżguraw li l-MMO tkun proporzjonata, responsabbli, konsistenti, trasparenti u mmirata f’kull azzjoni ta’ infurzar li tieħu. Jista' jinstab aktar tagħrif fl-istrateġija tal-konformità u l-infurzar tal-MMO: http://www.marinemanagement.org.uk/about/documents/compliance_enforcement.pdf

7. KONSULTAZZJONI TAL-ISTATI MEMBRI RELEVANTI, IL-KUNSILLI KONSULTATTIVI REĠJONALI, U L-KUMMISSJONI EWROPEA

L-Istati Membri rilevanti għal dawn il-miżuri proposti huma Franza u l-Belġju. Il-Kunsilli Konsultattivi Reġjonali (Regional Advisory Council, RAC) rilevanti huma r-RAC tal-Baħar tat-Tramuntana (għas-SIK ta' Haisborough, Hammond u Winterton) u r-RAC tal-Ilmijiet tal-Majjistral (għas-SIK ta' Land’s End u Cape Bank u s-SIK ta' Start Point sa Plymouth Sound u Eddystone).

L-awtoritajiet tas-sajd ta’ Franza u l-Belġju ġew ikkuntattjati biex jiddiskutu proposti tar-Renju Unit f'konsultazzjoni informali. Iż-żewġ awtoritajiet tas-sajd, ir-rappreżentanti relevanti tal-industrija tas-sajd minn Franza u l-Belġju, u l-RACs relevanti kollha ġew ikkonsultati bħala parti mill-konsultazzjoni formali dwar dawn il-miżuri mill-10 ta' Settmebru sat-22 ta' Ottubru 2013.

7.1 Id-dati tal-konsultazzjoni

Il-prekonsultazzjoni informali dwar il-miżuri proposti saret mid-9 ta’ Ġunju sal-15 ta' Awwissu 2013. Il-konsultazzjoni pubblika dwar dawn il-miżuri, kif rikjest skont il-leġiżlazzjoni tar-Renju Unit saret mill-10 ta' Settembru sat-22 ta' Ottubru 2013. In-notifika formali, kif rikjest mill-artikolu 9 tar-Regolament 2371/2002 se ssir fit-18 ta' Novembru 2013.

Il-Marine Management Organisation (MMO) kitbet lill-awtoritajiet tas-sajd ta' Franza (Direction des pêches maritimes et de l'aquaculture, u Agence des aires marine protégées) u tal-Belġju (Dienst Zeevisserij) fis-7 ta' Ġunju 2013 biex titlob l-opportunità li tiddiskuti l-proposti tagħna mal-awtoritajiet u r-rappreżentanti tal-industrija tas-sajd.

Saret laqgħa fit-12 ta' Lulju 2013 bejn l-MMO, Dienst Zeevisserij (l-awtoritajiet tas-sajd Belġjani), ir-Redescentrale (l-Organizzazzjoni Belġjana tal-Produtturi tal-Ħut) u r-rappreżentanti l-oħra tal-industrija tas-sajd Belġjana.

L-awtoritajiet Franċiżi wieġbu lill-MMO fid-9 ta' Lulju 2013 u ssuġġerew li ssir laqgħa f'Settembru. Saret laqgħa fis-27 ta' Settembru 2013 bejn l-MMO, id-direction des pêches maritimes et de l'aquaculture (l-awtoritajiet tas-sajd Franċiżi), il-Comité National des Pêches Maritimes et des élevages marins (CNPMEM: ir-rappreżentanti tal-industrija tas-sajd nazzjonali Franċiża) u bosta rappreżentanti tas-sajd reġjonali Franċiżi.

L-MMO kitbet liż-żewġ RACs fl-10 ta' Settembru 2013 fejn stednithom jikkumentaw dwar il-konsultazzjoni pubblika. It-telefonati ta' segwitu lis-segretarjat ta’ kull RAC indikaw li ż-żewġ RACs mhux se jagħtu tweġiba kkonsolidata għall-konsultazzjoni pubblika, iżda se jgħaddu d-dettalji tal-konsultazzjoni lill-Membri tagħhom sabiex iwieġbu individwalment jekk ikunu jixtiequ.

7.2 Tweġiba għall-konsultazzjoni pubblika u Tweġibiet tal-MMO

Ma waslux tweġibiet għall-konsultazzjoni pubblika mill-awtoritajiet Franċiżi jew Belġjani jew mir-RACs rilevanti. Waslu tweġibiet għall-konsultazzjoni pubblika dwar bastimenti ta’ Stati Membri oħra mir-Redescentrale u CNPMEM.

7.3 Il-korrispondenza bejn ir-Renju Unit u l-Kummissjoni Ewropea

Defra kitbet lill-Kummissjoni Ewropea fl-20 ta' Ġunju biex tagħti aġġornament dwar il-miżuri proposti tal-MMO. Dan kien jinkludi mappa tal-istrutturi tal-Anness 1 li jeħtieġu l-protezzjoni. Saret laqgħa fit-18 ta' Settembru 2013 bejn Defra, l-MMO, u l-Kummissjoni Ewropea biex ikomplu jiddiskutu l-proposti tal-MMO.

ANNESS I

MARINE MANAGEMENT ORGANISATION (ORGANIZZAZZJONI GĦALL-ĠESTJONI TAL-BAĦAR)

L-ATT DWAR L-AĊĊESS GĦALL-BAĦAR U L-KOSTA 2009 (2009 c.23)

IL-BYELAW DWAR L-IRKAPTU TAT-TKARKIR TAL-QIEGĦ FIS-SIT MARITTIMU EWROPEW (ŻONI SPEĊIFIKATI) TA' LANDS END U CAPE BANK

Il-Marine Management Organisation (5) fl-eżerċizzju tas-setgħat mogħtija lilha mir-Regolament 38 tar-Regolamenti dwar il-Konservazzjoni tal-Ħabitats u l-Ispeċijiet tal-2010 (6) u t-Taqsima 129 tal-Att dwar l-Aċċess għall-Baħar u l-Kosta tal-2009 (7), u wara li:

— poġġiet kopji tal-abbozz tal-byelaw f’postijiet konvenjenti bl-għan tal-ispezzjoni skont it-taqsima 130(3) ta’ dak l-Att;

— ipprovdiet kopja tal-abbozz tal-byelaw lil kwalunkwe persuna li talbitha skont it-taqsima 130(4) ta’ dak l-Att;

— ippubblikat avviż dwar il-proposta tagħha li ssir byelaw skont it-taqsimiet 130(6) u 130(7) ta’ dak l-Att;

— ikkonsultat mal-Kummissjoni Ewropea, il-Gvern tar-Renju tal-Belġju, il-Gvern tar-Repubblika Franċiża, u l-Kunsill Konsultattiv Reġjonali għall-ilmijiet tal-Majjistral u sussegwentement irċeviet konferma tal-abbozz tal-byelaw mill-Kummissjoni, skont l-Artikoli 8(3), 9(1) u 9(2) tar-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skont il-Politika Komuni dwar is-Sajd (8);

tagħmel din il-byelaw.

Interpretazzjoni

1. F’din il-byelaw, “iż-żona speċifikata” tfisser Cape Bank kif definit fl-Iskeda.

Projbizzjoni

2. L-ebda persuna ma għandha tuża kwalunkwe rkaptu tas-sajd tat-tkarkir tal-qiegħ fiż-żona speċifikata.

Eżenzjoni għal Funzjonijiet Xjentifiċi, ta' Stokkjar jew Tgħammir

3. Din il-byelaw ma għandhiex tapplika għal kwalunkwe persuna li twettaq att li kieku jikkostitwixxi offiża kontra din il-byelaw, jekk dak l-att ikun twettaq skont permess bil-miktub maħruġ mill-Marine Management Organisation li jippermetti dak l-att għal funzjonijiet xjentifiċi, ta' stokkjar jew tgħammir.

Ċitazzjoni

4. Din il-byelaw tista' tiġi ċċitata bħala l-Byelaw dwar l-irkaptu tat-tkarkir tal-qiegħ fis-Sit Marittimu Ewropew (żoni speċifikati) ta' Lands End u Cape Bank.

Magħmula taħt is-Siġill Komuni tal-Marine Management Organisation

nhar [ ] jum ta' [ ] 2013

Ls

Is-Siġill Komuni tal-Marine Management Organisation twaħħal ma’ din byelaw fil-preżenza ta’:

[isem]

Kap Eżekuttiv tal-Marine Management Organisation

Is-Segretarju tal-Istat għall-Ambjent, l-Ikel u l-Affarijiet Rurali fl-eżerċizzju tas-setgħa mogħtija lilu mit-taqsima 130(8) tal-Att dwar l-Aċċess għall-Baħar u l-Kosta tal-2009 jikkonferma l-Byelaw dwar l-irkaptu tat-tkarkir tal-qiegħ fis-Sit Marittimu Ewropew (żoni speċifikati) ta' Lands End u Cape Bank magħmula mill-Marine Management Organisation nhar [ ] ta' [ ] 2013 u ddetermina li l-byelaw tidħol fis-seħħ nhar [ ] ta' [ ] 2013.

[isem]

[Kariga]

Impjegat għoli taċ-ċivl għal, u f’isem, is-Segretarju tal-Istat għall-Ambjent, l-Ikel u l-Affarijiet Rurali

Data:

SKEDA

Definizzjoni ta' Cape Bank

Il-koordinati użati f’din l-Iskeda huma bbażati fuq WGS 84 datum, fejn ‘WGS 84’ tfisser World Geodetic System (is-sistema Ġeodetika Dinjija), irreveduta fl-1984.

“Cape Bank”, tfisser iż-żona magħluqa bil-linja minn:

Il-Punt A (50 Grad 19,969 Minuti Tramuntana, 5 Gradi 43,216 Minuti Punent) sa

Il-Punt B (50 Grad 16,913 Minuti Tramuntana, 5 Gradi 48,820 Minuti Punent) sa

Il-Punt C (50 Grad 8,500 Minuti Tramuntana, 5 Gradi 47,338 Minuti Punent) sa

Il-Punt D (50 Grad 4,747 Minuti Tramuntana, 5 Gradi 48,929 Minuti Punent) sa

Il-Punt E (50 Grad 11,468 Minuti Tramuntana, 5 Gradi 57,977 Minuti Punent) sa

Il-Punt F (50 Grad 19,129 Minuti Tramuntana, 5 Gradi 52,099 Minuti Punent) sa

Il-Punt H (50 Grad 21,159 Minuti Tramuntana, 5 Gradi 44,468 Minuti Punent) sa

u mbagħad mill-Punt G sal-Punt A.

Nota Spjegattiva

(Din in-nota mhijiex parti mill-byelaw)

Il-Marine Management Organisation għamlet din byelaw biex tiżgura li l-attivitajiet tas-sajd jiġu ġestiti b’mod li jiżgura l-konformità mar-rekwiżiti tal-Artikolu 6 tad-Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni tal-habitat naturali u tal-fawna u l-flora selvaġġa.

Din il-byelaw tipproteġi l-komunitajiet tal-iskoll wieqaf 'il barra mill-kosta billi tipprojbixxi l-użu ta’ rkaptu tat-tkarkir tal-qiegħ f’żoni speċifikati ta' Lands End u Cape Bank.

Iż-żoni speċifikati huma definiti fil-paragrafu 1 u fl-Iskeda ta’ din il-byelaw.

Iż-żoni speċifikati huma identifikati, għal skopijiet illustrattivi biss, fuq il-mapep hawn taħt.

Marine Management Organisation

SIK ta' Land's End & Cape Bank

Limiti ta' 6 mili nawtiċi (UKHO)

Limiti ta' 12-il mil nawtiku (UKHO)

Żona ġestita mill-MMO

Skoll wieqaf offshore Cape Bank

SIK ta' Land's End & Cape Bank

Żona ġestita mis-CIFCA

© British Crown, NERC and SeaZone Solutions Ltd. All rights reserved. [SZ042010.001]. Natural England Copyright 2008. © Crown Copyright. All rights reserved 2008. © Marine Management Organisation. Contains UKHO Law of the Sea data © Crown copyright [2013] and database right. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

ANNESS II

MARINE MANAGEMENT ORGANISATION (ORGANIZZAZZJONI GĦALL-ĠESTJONI TAL-BAĦAR)

L-ATT DWAR L-AĊĊESS GĦALL-BAĦAR U L-KOSTA 2009 (2009 c.23)

IL-BYELAW DWAR L-IRKAPTU TAT-TKARKIR TAL-QIEGĦ FIS-SIT MARITTIMU EWROPEW (ŻONI SPEĊIFIKATI) TA' START POINT SA PLYMOUTH SOUND U EDDYSTONE

Il-Marine Management Organisation (9), fl-eżerċizzju tas-setgħat mogħtija lilha mir-Regolament 38 tar-Regolamenti dwar il-Konservazzjoni tal-Ħabitats u l-Ispeċijiet tal-2010 (10) u t-Taqsima 129 tal-Att dwar l-Aċċess għall-Baħar u l-Kosta tal-2009 (11), u wara li:

— poġġiet kopji tal-abbozz tal-byelaw f’postijiet konvenjenti bl-għan tal-ispezzjoni skont it-taqsima 130(3) ta’ dak l-Att;

— ipprovdiet kopja tal-abbozz tal-byelaw lil kwalunkwe persuna li talbitha skont it-taqsima 130(4) ta’ dak l-Att;

— ippubblikat avviż dwar il-proposta tagħha li ssir byelaw skont it-taqsimiet 130(6) u 130(7) ta’ dak l-Att;

— ikkonsultat mal-Kummissjoni Ewropea, il-Gvern tar-Renju tal-Belġju, il-Gvern tar-Repubblika Franċiża, u l-Kunsill Konsultattiv Reġjonali għall-Ilmijiet tal-Majjistral, u sussegwentement irċeviet konferma tal-abbozz tal-byelaw mill-Kummissjoni, skont l-Artikoli 8(3), 9(1) u 9(2) tar-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skont il-Politika Komuni dwar is-Sajd (12);

tagħmel din il-byelaw.

Interpretazzjoni

1. F’din il-byelaw: (a) “il-linji ta' bażi tal-1983” tfisser il-linji ta’ bażi għall-kejl tal-wisa’ tal-baħar territorjali tar-Renju Unit kif kienu jeżistu fil-25 ta’ Jannar 1983 skont l-Ordni fil-Kunsill dwar l-ilmijiet territorjali tal-1964 (13); (b) “iż-żoni speċifikati” tfisser Hatt Rock u Brentons kif definit fl-Iskeda.

Projbizzjoni

2. L-ebda persuna ma għandha tuża kwalunkwe rkaptu tas-sajd tat-tkarkir tal-qiegħ fiż-żoni speċifikati.

Eżenzjoni għal Funzjonijiet Xjentifiċi, ta' Stokkjar jew Tgħammir

3. Din il-byelaw ma għandhiex tapplika għal kwalunkwe persuna li twettaq att li kieku jikkostitwixxi offiża kontra din il-byelaw, jekk dak l-att ikun twettaq skont permess bil-miktub maħruġ mill-Marine Management Organisation li jippermetti dak l-att għal funzjonijiet xjentifiċi, ta' stokkjar jew tgħammir.

Ċitazzjoni

4. Din il-byelaw tista' tiġi ċċitata bħala l-Byelaw dwar l-irkaptu tat-tkarkir tal-qiegħ fis-Sit Marittimu Ewropew (żoni speċifikati) ta' Start Point to Plymouth Sound u Eddystone.

Magħmula taħt is-Siġill Komuni tal-Marine Management Organisation

nhar [ ] jum ta' [ ] 2013

Ls

Is-Siġill Komuni tal-Marine Management Organisation twaħħal ma’ din byelaw fil-preżenza ta’:

[isem]

Kap Eżekuttiv tal-Marine Management Organisation

Is-Segretarju tal-Istat għall-Ambjent, l-Ikel u l-Affarijiet Rurali fl-eżerċizzju tas-setgħa mogħtija lilu mit-taqsima 130(8) tal-Att dwar l-Aċċess għall-Baħar u l-Kosta tal-2009 jikkonferma l-Byelaw dwar l-irkaptu tat-tkarkir tal-qiegħ fis-Sit Marittimu Ewropew (żoni speċifikati) ta' Start Point to Plymouth Sound u Eddystone magħmula mill-Marine Management Organisation nhar [ ] ta' [ ] 2013 u ddetermina li l-byelaw tidħol fis-seħħ nhar [ ] ta' [ ] 2013.

[isem]

[Kariga]

Impjegat għoli taċ-ċivl għal, u f’isem, is-Segretarju tal-Istat għall-Ambjent, l-Ikel u l-Affarijiet Rurali

Data:

SKEDA

Definizzjonijiet ta’ Hatt Rock u Brentons

Il-koordinati użati f’din l-Iskeda huma bbażati fuq WGS 84 datum, fejn ‘WGS 84’ tfisser World Geodetic System (is-sistema Ġeodetika Dinjija), irreveduta fl-1984.

“Hatt Rock” tfisser iż-żona magħluqa bil-linja minn:

Il-Punt A (50 Grad 10,320 Minuti Tramuntana, 4 Gradi 28,388 Minuti Punent) sa

Il-Punt B (50 Grad 10,170 Minuti Tramuntana, 4 Gradi 29,413 Minuti Punent) sa

Il-Punt C (50 Grad 10,568 Minuti Tramuntana, 4 Gradi 29,755 Minuti Punent) sa

Il-Punt D (50 Grad 10,832 Minuti Tramuntana, 4 Gradi 29,227 Minuti Punent) sa

Il-Punt E (50 Grad 10,782 Minuti Tramuntana, 4 Gradi 28,543 Minuti Punent) sa

u mbagħad mill-Punt E sal-Punt A.

“Brentons” tfisser iż-żona magħluqa bil-linja minn:

Il-Punt A (50 Grad 10,714 Minuti Tramuntana, 4 Gradi 25,325 Minuti Punent) sa

Il-Punt B (50 Grad 10,651 Minuti Tramuntana, 4 Gradi 25,599 Minuti Punent) sa

Il-Punt C (50 Grad 10,632 Minuti Tramuntana, 4 Gradi 25,870 Minuti Punent) sa

Il-Punt D (50 Grad 12,167 Minuti Tramuntana, 4 Gradi 26,709 Minuti Punent) sa

Il-Punt E (50 Grad 12,330 Minuti Tramuntana, 4 Gradi 26,505 Minuti Punent) sa

Il-Punt F (50 Grad 12,398 Minuti Tramuntana, 4 Gradi 26,1972 Minuti Punent) sa

Il-Punt G (50 Grad 12,750 Minuti Tramuntana, 4 Gradi 25,251 Minuti Punent) sa

Il-Punt H (50 Grad 12,956 Minuti Tramuntana, 4 Gradi 24,723 Minuti Punent) sa

U mbagħad mill-punt H sal-Punt A b’linja miġbuda minn sitt mili nawtiċi lejn in-naħa tal-baħar tal-linji bażi tal-1983.

Nota Spjegattiva

(Din in-nota mhijiex parti mill-byelaw)

Il-Marine Management Organisation għamlet din il-byelaw biex tiżgura li l-attivitajiet tas-sajd jiġu ġestiti b’mod li jiżgura l-konformità mar-rekwiżiti tal-Artikolu 6 tad-Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni tal-habitat naturali u tal-fawna u l-flora selvaġġa.

Din il-byelaw tipproteġi l-istrutturi tal-iskollijiet fuq il-qiegħ tal-blat billi tipprojbixxi l-użu ta’ rkaptu tat-tkarkir tal-qiegħ f’żoni speċifikati tas-Sit Marittimu Ewropew ta' Start Point sa Plymouth Sound u Eddystone

Iż-żoni speċifikati huma definiti fil-paragrafu 1 u fl-Iskeda ta’ din il-byelaw.

Iż-żoni speċifikati huma identifikati, għal skopijiet illustrattivi biss, fuq il-mapep hawn taħt.

Marine Management Organisation

SIK ta' Start Point sa Plymouth Sound & Eddystone (Eddystone)

Limitu ta' 6 mili nawtiċi

L-istrutturi tal-iskoll

SIK ta' Start Pt sa Plymouth Sound & Eddystn

Żoni ta' ġestjoni

CIFCA

MMO

© British Crown, NERC and SeaZone Solutions Ltd. All rights reserved. [SZ042010.001]. Contains UKHO Law of the Sea data © Crown copyright and database right. Reproduced with permission of the Joint Nature Conservation Commission. © Crown Copyright and database right [2013]. All rights reserved. Ordnance Survey Licence No. 100049981. Reproduced with permission of Natural England / Joint Nature Conservation Committee Not to be used for navigation.

ANNESS III

MARINE MANAGEMENT ORGANISATION (ORGANIZZAZZJONI GĦALL-ĠESTJONI TAL-BAĦAR)

L-ATT DWAR L-AĊĊESS GĦALL-BAĦAR U L-KOSTA 2009 (2009 c.23)

IL-BYELAW DWAR L-IRKAPTU TAT-TKARKIR TAL-QIEGĦ FIS-SIT MARITTIMU EWROPEW (ŻONI SPEĊIFIKATI) TA' HAISBOROUGH HAMMOND U WINTERTON

Il-Marine Management Organisation (14), fl-eżerċizzju tas-setgħat mogħtija lilha mir-Regolament 38 tar-Regolamenti dwar il-Konservazzjoni tal-Ħabitats u l-Ispeċijiet tal-2010 (15) u t-Taqsima 129 tal-Att dwar l-Aċċess għall-Baħar u l-Kosta tal-2009 (16), u wara li:

— poġġiet kopji tal-abbozz tal-byelaw f’postijiet konvenjenti bl-għan tal-ispezzjoni skont it-taqsima 130(3) ta’ dak l-Att;

— ipprovdiet kopja tal-abbozz tal-byelaw lil kwalunkwe persuna li talbitha skont it-taqsima 130(4) ta’ dak l-Att;

— ippubblikat avviż dwar il-proposta tagħha li ssir byelaw skont it-taqsimiet 130(6) u 130(7) ta’ dak l-Att;

— ikkonsultat mal-Kummissjoni Ewropea, il-Gvern tar-Renju tal-Belġju, u l-Kunsill Konsultattiv Reġjonali għall-Baħar tat-Tramuntana, u sussegwentement irċeviet konferma tal-abbozz tal-byelaw mill-Kummissjoni, skont l-Artikoli 8(3), 9(1) u 9(2) tar-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skont il-Politika Komuni dwar is-Sajd (17);

tagħmel din il-byelaw.

Interpretazzjoni

1. F’din il-byelaw, “iż-żoni speċifikati” tfisser iż-Żona 1 u ż-Żona 2 kif definit fl-Iskeda.

Projbizzjoni

2. L-ebda persuna ma għandha tuża kwalunkwe rkaptu tas-sajd tat-tkarkir tal-qiegħ fiż-żoni speċifikati.

Eżenzjoni għal Funzjonijiet Xjentifiċi, ta' Stokkjar jew Tgħammir

3. Din il-byelaw ma għandhiex tapplika għal kwalunkwe persuna li twettaq att li kieku jikkostitwixxi offiża kontra din il-byelaw, jekk dak l-att ikun twettaq skont permess bil-miktub maħruġ mill-Marine Management Organisation li jippermetti dak l-att għal funzjonijiet xjentifiċi, ta' stokkjar jew tgħammir.

Ċitazzjoni

4. Din il-byelaw tista' tiġi ċċitata bħala l-byelaw dwar l-irkaptu tat-tkarkir tal-qiegħ fis-Sit Marittimu Ewropew (żoni speċifikati) ta' Haisborough Hammond u Winterton.

Magħmula taħt is-Siġill Komuni tal-Marine Management Organisation

nhar [ ] jum ta' [ ] 2013

LS

Is-Siġill Komuni tal-Marine Management Organisation twaħħal ma’ din byelaw fil-preżenza ta’:

[isem]

Kap Eżekuttiv tal-Marine Management Organisation

Is-Segretarju tal-Istat għall-Ambjent, l-Ikel u l-Affarijiet Rurali fl-eżerċizzju tas-setgħa mogħtija lilu mit-taqsima 130(8) tal-Att dwar l-Aċċess għall-Baħar u l-Kosta tal-2009 jikkonferma l-Byelaw dwar l-irkaptu tat-tkarkir tal-qiegħ fis-Sit Marittimu Ewropew (żoni speċifikati) ta' Haisborough Hammond u Winterton magħmula mill-Marine Management Organisation nhar [ ] ta' [ ] 2013 u ddetermina li l-byelaw tidħol fis-seħħ nhar [ ] ta' [ ] 2013.

[isem]

[Kariga]

Impjegat għoli taċ-ċivl għal, u f’isem, is-Segretarju tal-Istat għall-Ambjent, l-Ikel u l-Affarijiet Rurali

Data:

SKEDA

Definizzjonijiet taż-Żona 1 u ż-Żona 2

Il-koordinati użati f’din l-Iskeda huma bbażati fuq WGS 84 datum, fejn ‘WGS 84’ tfisser World Geodetic System (is-sistema Ġeodetika Dinjija), irreveduta fl-1984 u għal darb'oħra fl-2004.

“Żona 1” tfisser iż-żona magħluqa bil-linja minn:

Il-Punt A (52 Grad 47,792 Minuti Tramuntana, 1 Grad 58,661 Minuti Lvant) sa

Il-Punt B (52 Grad 47,919 Minuti Tramuntana, 1 Grad 58,179 Minuti Lvant) sa

Il-Punt C (52 Grad 48,229 Minuti Tramuntana, 1 Grad 58,065 Minuti Lvant) sa

Il-Punt D (52 Grad 48,267 Minuti Tramuntana, 1 Grad 58,114 Minuti Lvant) sa

Il-Punt E (52 Grad 48,442 Minuti Tramuntana, 1 Grad 57,900 Minuti Lvant) sa

Il-Punt F (52 Grad 48,705 Minuti Tramuntana, 1 Grad 57,942 Minuti Lvant) sa

Il-Punt G (52 Grad 48,876 Minuti Tramuntana, 1 Grad 58,277 Minuti Lvant) sa

Il-Punt H (52 Grad 48,814 Minuti Tramuntana, 1 Grad 58,920 Minuti Lvant) sa

Il-Punt I (52 Grad 48,615 Minuti Tramuntana, 1 Grad 59,207 Minuti Lvant) sa

Il-Punt J (52 Grad 48,465 Minuti Tramuntana, 1 Grad 59,173 Minuti Lvant) sa

Il-Punt K (52 Grad 48,397 Minuti Tramuntana, 1 Grad 59,328 Minuti Lvant) sa

Il-Punt L (52 Grad 48,123 Minuti Tramuntana, 1 Grad 59,400 Minuti Lvant) sa

Il-Punt M (52 Grad 47,926 Minuti Tramuntana, 1 Grad 59,179 Minuti Lvant) sa

U mbagħad mill-Punt M sal-Punt A.

“Żona 2” tfisser iż-żona magħluqa bil-linja minn:

Il-Punt A (52 Grad 50,804 Minuti Tramuntana, 1 Grad 48,365 Minuti Lvant) sa

Il-Punt B (52 Grad 50,617 Minuti Tramuntana, 1 Grad 48,178 Minuti Lvant) sa

Il-Punt C (52 Grad 50,698 Minuti Tramuntana, 1 Grad 47,043 Minuti Lvant) sa

Il-Punt D (52 Grad 51,027 Minuti Tramuntana, 1 Grad 46,490 Minuti Lvant) sa

Il-Punt E (52 Grad 51,133 Minuti Tramuntana, 1 Grad 46,633 Minuti Lvant) sa

Il-Punt F (52 Grad 51,013 Minuti Tramuntana, 1 Grad 48,138 Minuti Lvant) sa

u mbagħad mill-Punt F sal-Punt A.

Nota Spjegattiva

(Din in-nota mhijiex parti mill-byelaw)

Il-Marine Management Organisation għamlet din byelaw biex tiżgura li l-attivitajiet tas-sajd jiġu ġestiti b’mod li jiżgura l-konformità mar-rekwiżiti tal-Artikolu 6 tad-Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni ta’ l-habitat naturali u tal-fawna u l-flora selvaġġa.

Din il-byelaw tipproteġi l-iskollijiet tad-dudu bijoġeniku ross (Sabellaria spinulosa) billi tipprojbixxi l-użu ta’ rkaptu tat-tkarkir tal-qiegħ f’żoni speċifikati fis-Sit Marittimu Ewropew ta’ Haisborough Hammond and Winterton.

Iż-żoni speċifikati huma definiti fil-paragrafu 1 u fl-Iskeda ta’ din il-byelaw.

Iż-żoni speċifikati huma identifikati, għal skopijiet illustrattivi biss, fuq il-mapep hawn taħt.

Marine Management Organisation

SIK ta' HAISBOROUGH HAMMOND & WINTERTON

= 3.726533 sq km

Limitu ta' 6 mili nawtiċi (1983)

Limitu ta' 12-il mil nawtiku (1983)

Skoll tas-sabellaria

Linji tal-vidjow tal-ħabitat tal-iskoll

Żoni ġestiti mill-MMO

SIK Haisborough, Hammond & Winterton

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. © Crown Copyright and database right [2013]. All rights reserved. Contains UKHO Law of the Sea data © Crown copyright and database right. © Marine Management Organisation. © ICES (http://geo.ices.dk/) Not to be used for navigation.

ANNESS IV

Titlu: Valutazzjoni tal-impatt tal-byelaw dwar l-irkaptu tat-tkarkir tal-qiegħ fis-Sit Marittimu Ewropew (żoni speċifikati) ta' Land’s End u Cape Bank Nru tal-VI: MMO02 Dipartiment jew aġenzija ta’ tmexxija: Marine Management Organisation (Organizzazzjoni għall-Ġestjoni tal-Baħar) Dipartimenti jew aġenziji oħra: Defra, Natural England, l-Inshore Fisheries and Conservation Authority ta' Cornwall Valutazzjoni tal-Impatt (VI) Data: 9.9.2013 Stadju: Development/Options Sors tal-intervent: Domestiku Tip ta’ miżura: Leġiżlazzjoni Sekondarja Kuntatt għall-informazzjoni: Michael Coyle Michael.Coyle@marinemangement.org.uk 0300 123 1032 Taqsira: Intervent u Għażliet Opinjoni tar-Regulatory Policy Committee (RPC): Status tal-Opinjoni tal-RPC L-ispiża tal-Għażla Ppreferuta (jew l-aktar waħda probabbli) Valur Preżenti Nett Totali Valur Preżenti Nett tan-Negozju Spiża netta lin-negozji kull sena (EANCB fuq il-prezzijiet tal-2009) Fl-ambitu ta’ One-In, Two-Out? Il-miżura tikkwalifika bħala M/A M/A M/A Le M/A X’inhi l-problema li qed tiġi kkunsidrata? Għaliex hemm il-bżonn tal-intervent pubbliku? Il-Marine Management Organisation qed tipproponi din il-byelaw għaliex hemm bżonn li l-istrutturi tal-iskollijiet fil-qiegħ tal-blat f'dan is-sit marittimu Ewropew (EMS) iddeżinjati fl-Anness I jiġu mħarsa mis-sajd li juża rkaptu tat-tkarkir tal-qiegħ. Din il-byelaw hija proposta skont l-approċċ rivedut introdott mid-Dipartiment għall-Ambjent, l-Ikel u l-Affarijiet Rurali (Department for Environment, Food and Rural Affairs, Defra) biex jiżgura li jkun hemm konformità mad-Direttiva tal-Kunsill 92/43/KEE tal-21 ta' Mejju 1992 dwar il-konservazzjoni tal-ħabitat naturali u tal-fawna u l-flora selvaġġa (id-Direttiva dwar il-Ħabitats) u d-Direttiva 2009/147/KE tal-Parlament Ewropew u tal-Kunsill tat-30 ta' Novembru 2009 dwar il-konservazzjoni tal-għasafar selvaġġi (id-Direttiva dwar l-Għasafar) fir-rigward tal-attività tas-sajd kummerċjali. Jinħtieġ li jsir intervent biex jindirizza l-falliment tas-suq fl-ambjent tal-baħar bl-implimentazzjoni ta' miżuri xierqa ta’ ġestjoni (eż. din il-byelaw) biex jikkonservaw l-istrutturi u jiżguraw li jitnaqqsu, jew jittaffew b'mod xieraq, l-esternalitajiet negattivi. L-implimentazzjoni ta' din il-byelaw se tiżgura li l-provvista tal-prodotti pubbliċi fl-ambjent tal-baħar tissokta. Din l-istrateġija riveduta għas-sajd kummerċjali qed tiġi implimentata abbażi tal-evidenza, bil-prijoritizzazzjoni tar-riskju u fuq bażi gradwali. L-approċċ huwa infurmat permezz ta’ matriċi li sar qbil dwarha u li turi kif l-attivitajiet tas-sajd jistgħu jaffettwaw l-istrutturi ddeżinjati fl-EMSs. Kull interazzjoni bejn l-attività u l-istruttura ġiet ikkategorizzata bħala aħmar, ambra, aħdar jew blu skont ir-riskji potenzjali li t-tipi ta’ rkaptu speċifiċi jippreżentaw għall-istrutturi ta' interess. Kategorija ħamra tindika li hemm riskju għoli għall-istruttura, u li l-azzjonijiet ta' ġestjoni għandhom jiġu prijoritizzati u implimentati sa tmiem l-2013. Il-bqija tal-interazzjonijiet bejn it-tip ta' rkaptu u l-istruttura li huma identifikati fil-matriċi se jiġu vvalutati u l-miżuri ta’ ġestjoni xierqa jiġu implimentati, jekk ikun meħtieġ, sal-2016. L-interazzjoni bejn l-irkaptu tat-tkarkir tal-qiegħ u l-istruttura tal-iskoll fuq il-qiegħ tal-blat fis-Sit ta' Importanza Komunitarja (SIK) (Site of Community Importance, SCI) ta' Land’s End u Cape Bank ġiet identifikata bħala ħamra u, għaldaqstant, hija prijorità għall-ġestjoni biex jitneħħa r-riskju ta’ ħsara lill-istruttura mill-irkaptu tat-tkarkir tal-qiegħ. Ma hemmx strutturi oħra fis-sit. Il-byelaw proposta se tiżgura li l-interazzjoni bejn l-attività tas-sajd u l-istruttura tiġi ġestita skont l-Artikolu 6 tad-Direttiva dwar il-Ħabitats. L-interazzjonijiet bejn tipi oħra ta’ rkapti tas-sajd u l-istrutturi tal-iskoll ġew identifikati bħala prijorità aktar baxxa u, għalhekk, se jitqiesu aktar 'il quddiem. Għal siti li jinsabu bejn 0 u 6 mili nawtiċi, Defra tistenna li l-Inshore Fisheries and Conservation Authority (IFCA) rilevanti tkun l-awtorità regolatorja ta' tmexxija. Għal siti bejn 6 u 12-il mil nawtiku, l-MMO hija l-awtorità regolatorja ta' tmexxija u l-miżuri se jiġu introdotti fuq bażi mhux diskriminatorja skont l-Artikolu 9 tar-Regolament tal-Kunsill 2371/2002 dwar il-konservazzjoni u l-isfruttar sostenibbli ta' riżorsi tas-sajd skont il-Politika Komuni dwar is-Sajd. Wara diskussjonijiet bejn l-MMO u l-IFCA ta' Cornwall, ġie miftiehem li, l-għażla ppreferuta hija byelaw tal-MMO għall-istruttura tal-iskoll ta' Cape Bank li taqa' bejn 0 u 12-il mil nawtiku.

X’inhuma l-għanijiet politiċi u l-effetti mixtieqa? Il-prevenzjoni tad-deterjorazzjoni tal-istrutturi tal-iskoll fuq il-qiegħ tal-blat fil-parti tas-SIK ta' Land’s End u Cape Bank li taqa' bejn 6 u 12-il mil nawtiku, minn impatti marbutin mal-użu tal-irkaptu tas-sajd tat-tkarkir tal-qiegħ; Il-promozzjoni tal-għanijiet ta’ konservazzjoni ddikjarati għas-SIK ta' Land’s End u Cape Bank; Il-konformità mad-Direttiva dwar il-Ħabitats skont l-approċċ rivedut ta' Defra; Il-promozzjoni tas-sajd sostenibbli u, fl-istess ħin, il-konservazzjoni tal-ambjent tal-baħar; It-tnaqqis kemm jista' jkun tal-impatt fuq l-attività tas-sajd bl-irkaptu tat-tkarkir tal-qiegħ billi jinżamm, fejn possibbli, l-aċċess għall-postijiet tas-sajd ġewwa s-Sik; It-tnaqqis tan-negattivitajiet esterni u l-issuktar tal-provvista tal-prodotti pubbliċi. Liema għażliet politiċi ġew ikkunsidrati, inkluż kull alternattiva għar-regolamentazzjoni? Jekk jogħġbok iġġustifika l-għażla ppreferuta (aktar dettalji fil-Bażi tal-Evidenza) 1. Ma jsir xejn. 2. Miżuri voluntarji. 3. Byelaw tal-MMO li tipprojbixxi l-irkaptu tat-tkarkir tal-qiegħ fis-SIK kollha kemm hi (“għeluq sħiħ tas-sit”). 4. Byelaw tal-MMO li tipprojbixxi l-irkaptu tat-tkarkir tal-qiegħ fuq l-istruttura tal-iskoll fuq il-qiegħ tal-blat bi lqugħ xieraq (‘ġestjoni biż-żoni’). 5. Ġestjoni tal-attività permezz ta’ Strument Statutorju, Ordni Regolatorja jew kundizzjoni tal-liċenzja tas-sajd L-għażla ppreferuta hija l-Għażla 4 li se tippromwovi s-sajd sostenibbli, tikkonserva l-ambjent tal-baħar u tiżgura l-konformità mad-Direttiva dwar il-Ħabitats. Il-politika se tiġi riveduta? Se tiġi riveduta. Jekk inhu applikabbli, agħti d-data tar-reviżjoni: Mhux applikabbli L-implimentazzjoni se tmur lil hinn mir-rekwiżiti minimi tal-UE? Le Liema huma t-tipi ta' intrapriżi kkonċernati? Jekk il-mikrointrapriżi huma eżentati, agħti r-raġuni fil-Bażi tal-Evidenza. Mikro Iva/le < 20 Iva/le Żgħira Iva/le Medja Iva/le Kbira Iva/le X’inhi l-bidla fl-emissjonijiet tal-gassijiet serra espressa f'ekwivalenti ta' CO2? (Miljuni ta' tunnellati ta’ ekwivalenti ta' CO2) Kummerċjalizzati: Mhux ikkumerċjalizzati: Qrajt il-valutazzjoni tal-impatt u ninsab sodisfatt/a li, fid-dawl tal-evidenza disponibbli, din tirrappreżenta analiżi raġonevoli tal-ispejjeż, il-benefiċċji u l-impatt li aktarx ikollhom l-għażliet ewlenin. Iffirmat mill-persuna responsabbli AGĦŻEL IL-FIRMATARJU: Data:

Taqsira: Analiżi u Evidenza Għażla Politika 1 Deskrizzjoni: VALUTAZZJONI EKONOMIKA SĦIĦA Sena Bażi tal-Prezz 2013 Sena Bażi tal-Valur Preżenti 2013 Perjodu ta' Żmien fi Snin 10 Benefiċċju Nett (Valur Preżenti (VP)) (GBP m) Baxx: Fakultattiv Għoli: Fakultattiv L-Aħjar Stima: SPEJJEŻ (GBP m) Tranżizzjoni Totali (Prezz Kostanti) Snin Annwali Medju (minbarra t-tranżizzjoni) (Prezz Kostanti) Spiża Totali (Valur Preżenti) Baxx LE Fakultattiv Fakultattiv Għoli LE Fakultattiv Fakultattiv L-Aħjar Stima LE Fakultattiv GBP 0,20 m Deskrizzjoni u skala tal-ispejjeż monetizzati ewlenin skont il-‘gruppi affettwati ewlenin’ L-ispejjeż annwali tal-infurzar li se taffaċċja l-MMO huma stmati li jvarjaw bejn GBP 22 475 u GBP 23 475. L-aħjar stima tal-ispejjeż tal-infurzar hija preżunta li tkun il-punt tan-nofs ta’ xenarji tal-ispejjeż baxxi u għolja (GBP 22 975), li jirriżulta f’valur preżenti tal-ispejjeż fuq 10 snin ta’ GBP 0,2 m. Spejjeż ta’ darba mhumiex antiċipati. It-telf annwali stmat fil-ħatt l-art tar-Renju Unit fiż-żona pprojbita inkluż iż-żona ta’ lqugħ huwa ta’ GBP 11 788 u l-valur tal-valur miżjud gross affettwat huwa ta' GBP 4 126,09 (1). Il-valur preżenti tal-valur miżjud gross fuq il-perjodu ta' 10 snin tal-valutazzjoni tal-impatt huwa ta’ GBP 0,04 m. Minħabba l-ispostament minimu kkawżat mill-intervent, billi l-postijiet alternattivi tas-sajd huma aċċessibbli, l-istimi tal-ispiża totali ma jinkludux telf ta’ valur miżjud gross. L-ispejjeż għall-industrija tas-sajd f’dak il-każ x’aktarx li huma stima eċċessiva peress li l-ebda spostament ma ġie preżunt u 100 % tal-valur miżjud gross fl-oqsma affettwati huwa preżunt mitluf. Spejjeż mhux monetizzati ewlenin oħra skont il-‘gruppi affettwati ewlenin’ Il-bastimenti Franċiżi u Belġjani għandhom drittijiet legali ta' aċċess fil-parti tas-SIK iktar 'il barra minn 6 mili nawtiċi. It-Taqsima 7.4 tenfasizza l-attività limitata tal-bastimenti Belġjani u Franċiżi f’dan is-SIK li kienet ikkonfermata wkoll mill-involviment bikri tagħna mar-rappreżentanti tal-industrija tas-sajd Belġjana. L-involviment mal-awtoritajiet Franċiżi seħħ f’Settembru. Matul il-konsultazzjoni formali ir-rappreżentanti tal-industrija tas-sajd Franċiża u wkoll dik Belġjana, kkonfermaw li xi attività tas-sajd isseħħ fiż-żona pprojbita proposta ta' Cape Bank. L-MMO tipproponi li tuża korpi oħra tal-infurzar bħall-Aġenzija tal-Fruntieri tar-Renju Unit u l-pulizija sabiex tuża b’mod sħiħ ir-riżorsi tagħhom għall-għassa u l-infurzar. Dawn l-ispejjeż ma jistgħux jiġu stmati fil-preżent billi jintalbu fuq bażi ad hoc u l-ispejjeż jistgħu jvarjaw. Dawn l-ispejjeż addizzjonali jistgħu jiżdiedu fi stadju aktar tard, jekk ikun meħtieġ. BENEFIĊĊJI (GBP m) Tranżizzjoni Totali (Prezz Kostanti) Snin Annwali Medju (minbarra t-tranżizzjoni) (Prezz Kostanti) Benefiċċju Totali (Valur Preżenti) Baxx Fakultattiv Fakultattiv Fakultattiv Għoli Fakultattiv Fakultattiv Fakultattiv L-Aħjar Stima (1) Fl-Anness H7 hemm aktar dettalji dwar l-approċċ għall-VI taż-Żona ta' Konservazzjoni Marittima: http://publications.naturalengland.org.uk/publication/1940011

Deskrizzjoni u skala tal-benefiċċji monetizzati ewlenin skont il-‘gruppi affettwati ewlenin’ Ma hemmx ċifri monetizzati disponibbli għall-benefiċċji tal-għeluq rakkomandat. Madankollu, hawn taħt hawn deskritti benefiċċji potenzjali sinifikanti. Benefiċċji mhux monetizzati ewlenin oħra skont il-‘gruppi affettwati ewlenin’ Il-benefiċċji ambjentali mill-introduzzjoni ta’ din il-byelaw se jkunu sinifikanti billi se tipproteġi l-istruttura tal-iskoll fuq il-blat tal-qiegħ fis-sit mill-irkaptu tat-tkarkir tal-qiegħ. Din se tikkontribwixxi biex jintlaħaq l-għan taż-‘żamma’ tal-konservazzjoni. Din se tkun ta’ benefiċċju ġenerali għall-ħabitats tal-iskollijiet, b'riżultat tal-projbizzjoni rakkomandata. Tista' tippromwovi aktar użu rikreattiv fiż-żona bħall-bugħaddasa u d-dilettanti tas-sajd, li potenzjalment jistgħu jibbenefikaw l-ekonomija lokali (ara l-bażi tal-evidenza). Is-suppożizzjonijiet/sensittivitajiet/riskji ewlenin Rata ta’ skont (%) 3,5 % L-istimi tal-ispejjeż medji għall-industrija tas-sajd huma bbażati fuq il-valuri tal-ħatt l-art tal-MO stmat fis-SIK fir-rettangolu statistiku 29e4 tad-diviżjoni VIIe tal-ICES. Mhuwiex magħruf liema proporzjon tal-valur totali tal-ħatt l-art kien tabilħaqq derivat direttament miż-żona pprojbita proposta, li tifforma inqas minn 5,79 % ta’ rettangolu statistiku tal-ICES (3,840 kilometru kwadru). L-istatistika ppreżentata f'din il-VI ġiet prodotta bl-użu tal-attività rrappurtata fir-rettangoli tal-ICES li jkopru ż-żoni tas-SIK definit. L-attività rrappurtata tal-bastimenti tar-Renju Unit (il-kwantità u l-valur tal-ħatt l-art flimkien ma’ dettalji tal-irkaptu involut) hija meħuda mill-bażi tad-dejta Ifish tal-MMO u tinkludi l-entrati kollha fil-ġurnal ta’ abbord għall-bastimenti tas-sajd irreġistrati fir-Renju Unit. L-informazzjoni dwar il-bastimenti Belġjani u Franċiżi ngħatat permezz ta' estratti tad-dejta tal-ħatt l-art irrappurtata mill-Istati Membri lill-grupp ta’ ħidma dwar ir-reġimi tal-isforz tas-sajd tal-STECF. Fl-Annessi A u B hemm aktar deskrizzjonijiet tal-metodoloġija użata għall-produzzjoni tal-istimi tal-ispejjeż dettaljati. Il-valur miżjud gross irrappurtat għall-bastimenti tar-Renju Unit ġie kkalkulat bil-multiplikazzjoni tal-valur tal-ħatt l-art skont il-perċentwali tad-dħul totali li jikkostitwixxi l-valur miżjud gross għat-tip ta' rkaptu/reġjun rilevanti. L-istima pprovduta tal-valur miżjud gross bħala perċentwali tad-dħul totali (35 % għall-bastimenti tat-tkarkir tal-qiegħ) intużat ukoll fil-kalkoli għaż-Żoni ta' Konservazzjoni Marittima proposti. L-informazzjoni miġbura minn sajjieda u partijiet interessati oħra matul il-laqgħat ta’ prekonsultazzjoni tintuża biex issostni l-bażi ta’ evidenza u s-suppożizzjonijiet bir-riżerva li din hija evidenza aneddottali biss. L-informazzjoni miġbura kienet opportunistika u hija biss ritratt mir-rispondenti li kienu disponibbli biex jagħtu l-kummenti dakinhar. L-għadd ta’ rispondenti jirrifletti biss dawk li indipendentement taw l-informazzjoni uu mhux l-għadd ta' dawk kollha li neċessarjament jaqblu jew ma jaqblux mad-dikjarazzjoni. VALUTAZZJONI TAL-IMPATTI KUMMERĊJALI (Għażla 1) Impatt dirett fuq in-negozjI (Ekwivalenti Annwali) GBP m: Huwa applikabbli l-prinċipju OITO? Il-miżura tikkwalifika bħala Spejjeż: Benefiċċji: Nett: Iva/le ĠEWWA/BARRA/Spiża netta ta' żero

BAŻI TAL-EVIDENZA

1. Introduzzjoni

1.2 Is-SIK ta' Land’s End u Cape Bank ġie ddeżinjat minħabba l-komunitajiet fl-iskoll fuq il-qiegħ tal-blat fis-sit. II-komunitajiet tal-iskollijiet fuq il-qiegħ tal-blat huma partijiet mill-blat li jisporġu 'l barra, u li jkunu kkolonizzati minn firxa ta’ flora u fawna. Jista' jkun hemm tranżizzjoni ta' komunitajiet miż-żona qrib il-wiċċ imdawla bix-xemx, iddominata mill-pjanti, bħal foresti tal-alka laminarja (kelp) u alka ħamra tal-baħar, għall-ilmijiet iktar fondi fejn varjetà ta’ fawna tgħix fl-iskollijiet fuq is-sottostrat tal-blat, inklużi l-ekinodermi, l-isponoż, il-qroll, l-anemoni, il-brijożoani u l-krustaċji ( 19 )

1.3 L-iskollijiet tal-blat tal-qiegħ f'dan is-sit huma uħud mill-aktar skollijiet bijoloġikament diversi fil-pajjiż u għandhu rwol importanti fl-appoġġ ta' speċijiet li huma meqjusa rari jew li jseħħu fil-limiti tad-distribuzzjoni bijoġeografika tagħhom.

1.4 Id-Dipartiment għall-Ambjent, l-Ikel u l-Affarijiet Rurali (DEFRA) introduċa approċċ revedut għall-ġestjoni tal-attività ta’ sajd f'EMS (ara t-taqsima 2.1). Dan irriżulta fil-ħtieġa biex l-MMO tistabbilixxi miżuri għall-protezzjoni tal-istrutturi tal-iskoll fuq il-qiegħ tal-blat mill-irkaptu tas-sajd tat-tkarkir fil-qiegħ fis-SIK fil-limiti ta' bejn 6 u 12-il mil nawtiku biex tiżgura konformità sħiħa mal-Artikolu 6 tad-Direttiva dwar il-Ħabitats ( 20 )

1.5 L-irkaptu tat-tkarkir tal-qiegħ tfisser kull irkaptu tas-sajd li jiġi imbuttat jew miġbud fil-baħar u jmiss ma' qiegħ il-baħar. Dan jinkludi l-għeżula tat-tkarkir demersali u x-xbieki tat-tkarkir bit-travi u l-gangmi għall-krustaċji. Il-miżuri ta’ ġestjoni li jirrestrinġu dawn l-interazzjonijiet bejn l-attivitajiet u l-istrutturi huma għalhekk meħtieġa.

1.6 Din il-VI tħejjiet biex tispeċifika l-ispejjeż u l-benefiċċji tal-byelaw tal-MMO proposta għall-projbizzjoni tal-irkaptu tat-tkarkir tal-qiegħ għall-protezzjoni ta' dawn l-istrutturi. Il-VI tindika wkoll għaliex l-għażla li qed tiġi rrakkomandata hija dik ippreferuta għall-ġestjoni. Abbozz ta’ din il-VI kienet soġġetta għall-konsultazzjoni pubblika.

1.7 Id-dejta u l-evidenza biex tinforma din il-VI nġabret minn Natural England (NE), l-IFCAs, u l-MMO. Barra minn hekk, l-MMO, flimkien mal-IFCA ta' Cornwall, organizzat sessjoni miftuħa f’Looe fl-10.6.2013 u flimkien mal-IFCA ta' Devon u Severn, fi Plymouth, fil-11.6.2013 biex tiltaqa' mal-partijiet interessati u biex dawn ikunu jistgħu jistaqsu mistoqsijiet diretti u biex hi tiġbor l-evidenza dwar l-impatti ekonomiċi taż-żoni pprojbiti proposti (ara l-Grafika 1) Fit-12.7.2013 saret laqgħa mal-awtoritajiet Belġjani u r-rappreżentanti tal-industrija tas-sajd fil-Belġju u fis-27.9.2013 saret waħda mal-awtoritajiet Franċiżi u r-rappreżentanti tal-industrija tas-sajd f’Pariġi. Ir-rappreżentanti tal-industrija tas-sajd Franċiża enfasizzaw l-użu tal-għeżula tat-tkarkir fiż-żona pprojbita proposta ta' Cape Bank u enfasizzaw il-ħtieġa li l-avvanzi teknoloġiċi fit-tipi ta’ rkaptu jiġu kkundsidrati fil-ġestjoni. L-informazzjoni u l-istqarrijiet minn intervisti mas-sajjieda kummerċjali ġew irreġistrati u inkorporati f’din il-VI bħala evidenza aneddottali.

1.8 Bħala parti mill-proċess statutorju tal-byelaw, l-abbozzi tal-byelaw proposta u tal-VI għal dan is-sit ġew ikkonsultati formalment mill-10.9.2013 sat-22.10.2013. Il-kummenti mir-rappreżentanti tal-industrija tas-sajd Franċiża kkonfermaw li l-attività tas-sajd bit-tkarkir tal-qiegħ ma sseħħx fin-naħa tal-Punent taż-żona pprojbita proposta ta' Cape Bank. Ir-rispons tar-rappreżentanti tal-industrija tas-sajd Belġjana kkonfermat ukoll li l-attività tas-sajd Belġjana fiż-żona tat-Tramuntana taż-żona pprojbita proposta ta' Cape Bank.

2. Loġika għall-intervent

2.1 F’Awwissu 2012 Defra għamlet reviżjoni tal-ġestjoni tas-sajd fl-EMS sabiex tidentifika l-ġestjoni futura meħtieġa biex ikun żgurat li l-istrutturi tas-sit jinżammu f’kundizzjoni favorevoli. Dan irriżulta f’approċċ rivedut ( 21 ) għall-ġestjoni tas-sajd f’EMS.

2.2 L-approċċ rivedut qed jiġi implimentat abbażi tal-evidenza, bil-prijoritizzazzjoni tar-riskju u fuq bażi gradwali. Il-prijoritizzazzjoni tar-riskju huwa informat permezz ta’ matriċi ( 22 ) li tikkategorizza r-riskji mill-interazzjonijiet bejn l-attività tas-sajd u l-istrutturi ekoloġiċi. L-interazzjonijiet bejn l-attività u l-istruttura ġew ikkategorizzati bħala aħmar, ambra, aħdar jew blu. Dawk ikklassifikati bħala ħomor ġew ipprijoritizzati għall-implimentazzjoni tal-miżuri ta’ ġestjoni sal-aħħar tal-2013 (irrispettivament mil-livell effettiv ta’ attività) biex jiġi evitat id-deterjorament tal-istrutturi ddeżinjati f’konformità mal-obbligi skont l-Artikolu 6(2) tad-Direttiva dwar il-Ħabitats. L-interazzjonijiet li huma kkategorizzati bħala ambra jirrikjedu valutazzjoni fil-livell tas-sit biex tiddetermina jekk il-ġestjoni ta’ attività hijiex meħtieġa għall-protezzjoni tal-istrutturi. L-interazzjonijiet li huma kategorizzati bħala ħodor wkoll jeħtieġu valutazzjoni fil-livell tas-sit jekk ikun hemm effetti kumulattivi. Il-kategorizzazzjoni blu tindika li ma hemmx interazzjoni fattibbli u, għalhekk, ma hemmx bżonn ta’ aktar valutazzjonijiet ( 23 )

2.3 Il-paragrafi 6(1) u 6(2) tad-Direttiva dwar il-Ħabitats ( 24 ) jirrikjedu li, fiż-żoni speċjali ta’ konservazzjoni (ŻSK) u ż-żoni ta’ protezzjoni speċjali (ŻPS), l-Istati Membri għandhom: — jistabbilixxu l-miżuri ta’ konservazzjoni meħtieġa li jikkorrispondu mar-rekwiżiti ekoloġiċi tat-tipi ta’ ħabitats naturali fl-Anness I u l-ispeċijiet fl-Anness II preżenti fis-siti — jieħdu passi xierqa fid-dawl tad-deterjorament tal-ħabitats naturali u tal-ħabitats tal-ispeċijiet kif ukoll tad-distub tal-ispeċijiet li għalihom ġew iddeżinjati ż-żoni

2.4 Ir-Regolament 8(1) tar-Regolamenti dwar il-Konservazzjoni tal-Ħabitats u l-Ispeċijiet tal-2010 jiddefinixxi EMS bħala (fost l-oħrajn) ŻSK, ŻPS u SIK. Il-Parti 6 ta’ dawn ir-regolamenti tistipula r-rekwiżiti għall-ġestjoni għall-EMS, skont l-Artikoli 6(2), 6(3) u 6(4) tad-Direttiva dwar il-Ħabitats.

2.5 Is-SIK ta' Land’s End u Cape Bank fih strutturi tal-iskoll fuq il-qiegħ tal-blat li ġew ikkategorizzati bħala riskju aħmar fir-rigward tal-irkaptu tat-tkarkir tal-qiegħ u, għalhekk, jinħtieġu miżuri ta’ ġestjoni biex jitneħħa dan ir-riskju. L-MMO hija responsabbli għall-implimentazzjoni tal-ġestjoni tal-projbizzjoni tal-interazzjoni bejn l-istrutturi tal-iskoll fuq il-qiegħ tal-blat u l-irkaptu tas-sajd tat-tkarkir tal-qiegħ. L-interazzjoni ta’ tipi oħra ta' rkaptu tas-sajd mal-istrutturi tal-iskoll fuq il-qiegħ tal-blat se tiġi vvalutata matul il-proċess ta’ valutazzjoni ambra/aħdar.

2.6 Dan is-sit jinsab f'żewġ żoni amministrattivi: bejn 0 u 6 mili nawtiċi u bejn 6 u 12-il mil nawtiku. Hemm żewġ żoni prinċipali tal-istruttura tal-iskoll fuq il-qiegħ tal-blat fis-sit, waħda fil-parti ta' Land's End u l-oħra fil-parti ta' Cape Bank. L-iskoll ta' Land’s End li jinsab ġewwa s-6 mili nawtiċi u se jiġi ġestit permezz ta’ byelaw tal-IFCA ta' Cornwall. L-iskoll ta' Cape Bank jinsab kemm ġewwa s-6 mili nawtiċi kif ukoll ġewwa ż-żona bejn 6 u 12-il mil nawtiku u se jiġi ġestit permezz ta’ byelaw tal-MMO.

2.7 Il-post u l-firxa speċifiċi tal-istruttura tal-iskoll fuq il-qiegħ tal-blat ġew ipprovduti minn Natural England ( 25 ) . Iż-żona ta' lqugħ hija bbażata fuq l-abbozz tal-gwida ta' Natural England ( 26 ) , li tirrakkomanda daqs taż-żona tal-lqugħ abbażi tal-fond tal-istruttura li qed tiġi protetta. L-istruttura tal-iskoll fuq il-qiegħ tal-blat f'dan is-sit testendi sa 100 metru ta' fond. Għal fond ta’ bejn 25 u 200 metru, il-gwida ta' Natural England tirrakkomanda żona ta' lqugħ ta' tliet darbiet il-fond tal-istruttura. Għalhekk, ġiet applikata żona ta' lqugħ ta’ 300 metru (100 metru għal tliet darbiet).

2.8. L-intervent huwa meħtieġ biex jindirizza l-falliment tas-suq fl-ambjent tal-baħar bl-implimentazzjoni ta' miżuri xierqa ta’ ġestjoni (eż. din il-byelaw) biex jikkonservaw l-istrutturi u jiżguraw li jitnaqqsu, jew jittaffew b'mod xieraq, l-esternalitajiet negattivi. L-implimentazzjoni ta' din il-byelaw se tiżgura li l-provvista tal-prodotti pubbliċi fl-ambjent tal-baħar tissokta.

2.9 Il-fallimenti tas-suq iseħħu meta s-suq ma jagħtix riżultat effiċjenti ( 27 ) . Fil-kuntest tal-ambjent tal-baħar dawn in-nuqqasijiet jistgħu jiġi deskritti kif ġej: — Għall-prodotti u s-servizzi pubbliċi — Għadd ta’ prodotti u servizzi pprovduti mill-ambjent tal-baħar bħalma huma r-regolazzjoni tal-klima u d-diversità bijoloġika huma ‘prodotti pubbliċi’ (ħadd ma jista’ jiġi eskluż mill-benefiċċji tagħhom u l-konsum tas-servizz ma jipprekludix l-użu tas-servizz minn oħrajn). Il-karatteristiċi ta’ prodotti pubbliċi jfissru li l-individwi mhux neċessarjament ikollhom inċentiv ekonomiku biex jikkontribwixxu sforz jew flus minn jeddhom biex jassiguraw l-issuktar tal-eżistenza ta’ dawn il-prodotti u dan iwassal għal nuqqas ta’ provvista jew, f’dan il-każ, nuqqas ta' protezzjoni. — Esternalitajiet negattivi — L-esternalitajiet negattivi jseħħu meta l-ħsara lill-ambjent tal-baħar ma tiġix kompletament imġarrba mill-utenti li jikkawżaw il-ħsara. F’ħafna każijiet, ma hemmx prezz monetarju assoċjat mal-prodotti u s-servizzi tal-baħar u, għalhekk, l-ispiża tal-ħsara ma tiġix ipprezzata direttament mis-suq. Anki għal dawk l-oġġetti li jiġu nnegozjati (bħall-ħut selvaġġ), il-prezzijiet tas-suq ħafna drabi ma jirriflettux l-ispiża ekonomika sħiħa, u li finalment tiġġarrab minn individwi oħra u mis-soċjetà kollha kemm hi.

2.10 L-intervent mill-gvern huwa meħtieġ sabiex jindirizza dawn iż-żewġ sorsi ta’ falliment tas-suq fl-ambjent tal-baħar. Il-miżuri ta’ ġestjoni għall-konservazzjoni tal-istrutturi ddeżinjati tal-EMS se jiżguraw li l-esternalitajiet negattivi jitnaqqsu jew jittaffew b’mod xieraq. Il-miżuri ta’ ġestjoni se jappoġġaw ukoll l-issuktar tal-forniment tal-prodotti pubbliċi fl-ambjent tal-baħar, pereżempju l-konservazzjoni tal-firxa tal-bijodiversità fl-ibħra tal-Ingilterra.

3. Għanijiet politiċi u effetti intenzjonati

3.1 L-Att dwar l-Aċċess għall-Baħar u l-Kosta 2009 ( 28 ) (MaCAA) stabbilixxa l-MMO biex tmexxi, tippromwovi u ġġestixxi ambjent tal-baħar sostenibbli u sajd qrib il-kosta sostenibbli, billi tiżgura b’suċċess il-bilanċ xieraq bejn il-benefiċċji soċjali, ambjentali u ekonomiċi sabiex jiġu żgurati ibħra f’saħħithom, sajd sostenibbli u industrija vijabbli.

3.2 L-għan politiku pertinenti għal din il-VI huwa li l-għanijiet ta’ konservazzjoni ta’ dan is-sit jitwessgħu iktar bil-protezzjoni tal-istruttura tal-iskoll fuq il-qiegħ tal-blat mir-riskju ta’ ħsara minn irkaptu rmunkat fil-qiegħ.

3.3 L-għan ta’ konservazzjoni ta’ dan is-sit huwa: — Soġġett għall-bidla naturali, li jiġu mħarsa: — Il-firxa tal-ħabitats tal-iskoll fuq il-qiegħ tal-blat u d-diversità tal-ħabitat u l-ispeċijiet komponenti tiegħu — L-istruttura komunitarja tal-ħabitat (eż. l-istruttura tal-popolazzjoni ta’ speċijiet notevoli individwali u l-kontribut tagħhom għat-tħaddim tal-ekosistema) — Il-kwalità ambjentali naturali (eż. il-kwalità tal-ilma, il-livelli tas-sediment sospiż, eċċ.); — Il-proċessi ambjentali naturali (eż. il-proċessi bijoloġiċi u fiżiċi li jseħħu b’mod naturali fl-ambjent, bħaċ-ċirkolazzjoni tal-ilma u d-depożizzjoni tas-sediment, ma għandhomx jiddevjaw mil-linja ta’ bażi fil-mument tad-deżinjazzjoni)

3.4 L-effetti mixtieqa huma li r-riskju ta’ deterjorament tal-istruttura tal-iskoll fuq il-qiegħ tal-blat jitnaqqas u l-obbligi skont l-Artikolu 6 tad-Direttiva dwar il-Ħabitats jintlaħqu. Barra minn hekk, l-impatti ekonomiċi tal-intervent tal-ġestjoni se jkunu kemm jista' jkun żgħar.

4. L-għażliet

4.1 Bħala parti mill-approċċ rivedut ta' Defra, l-għodod ta’ ġestjoni preferuti huma l-byelaws tal-MMO fi ħdan 6 sa 12nm, u li l-MMO tmexxi l-ġestjoni tas-siti li jinsabu fuq il-limitu tas-6nm. Wara diskussjonijiet bejn l-MMO u Cornwall IFCA, ġie miftiehem li, għalkemm dan is-SIK jaqsam il-limitu ta' 6nm, se jiġu stabbiliti byelaws tal-IFCA biex iġestixxu l-parti tas-sit fi ħdan is-6nm u byelaw tal-MMO se tintuża biex iġġestixxi l-parti tal-Cape Bank tas-sit bejn iż-0 u t-12-il nm. Għalhekk, byelaw tal-MMO għall-parti tas-SIK bejn iż-0 u t-12-il nm hija l-għażla rrakkomandata

4.1.1 Għażla 1: Ma jsir xejn

Din l-għażla ma tkunx tinvolvi l-introduzzjoni ta’ kwalunkwe miżura ta’ ġestjoni permanenti. Din l-għażla tkun tfisser li r-riskji għas-sit mill-attivitajiet ta' ħsara ma jiġux indirizzati u li l-obbligi skont il-metodu rivedut ta' Defra u l-Artikolu 6(2) tad-Direttiva dwar il-Ħabitats ma jiġux sodisfatti.

4.1.2 Għażla 2: Ftehim volontarju

Din l-għażla tinvolvi l-iżvilupp ta’ kodiċijiet ta’ prattika volontarji biex jipproteġu l-istrutturi. L-MMO qieset din l-għażla fid-dawl tal-Prinċipji tar-Regolamentazzjoni Aħjar, li jeħtieġu li regolament ġdid jiġi introdott biss bħala l-aħħar possibbiltà, u tal-metodu rivedut ta' Defra, li skontu huwa mistenni li l-miżuri ta' ġestjoni għandu jkollhom natura regolatorja sabiex tiġi żgurata protezzjoni adegwata. L-approċċ rivedut ta' Defra jirrekjedi wkoll li jiġu implimentati miżuri biex jindirizzaw l-interazzjonijiet ta' riskju għoli (aħmar) bejn l-istrutturi deżinjati u l-irkaptu tas-sajd sal-aħħar ta’ Diċembru 2013. L-MMO tqis li minħabba l-bżonn tal-protezzjoni tal-istrutturi malajr kemm jista' jkun, u minħabba r-riskju li anke l-livelli baxxi ta’ interazzjoni jistgħu jwasslu għat-taħsir tal-istruttura, il-miżuri volontarji mhumiex xierqa f’dan il-każ.

4.1.3 Għażla 3: Byelaw tal-MMO li tipprojbixxi rkaptu tat-tkarkir tal-qiegħ fis-SIK kollha kemm hi (“għeluq sħiħ tas-sit”).

Il-projbizzjoni tal-irkaptu tat-tkarkir tal-qiegħ fil-parti sħiħa ta' Cape bank tas-SIK mhijiex meħtieġa biex tiġi mħarsa l-istruttura tal-iskoll fuq il-qiegħ tal-blat u tirriżulta f’telf ekonomiku bla bżonn għas-sajjieda li jużaw partijiet oħra tas-SIK. It-telf totali stmat fil-ħatt l-art kif dokumentat fit-tabella 1 ikun ta' GBP 15 971,20 minflok GBP 11 788,83 fil-każ tal-għażla ppreferuta u l-ispejjeż tal-infurzar għall-amministrazzjoni jkunu ferm ogħla.

4.1.4 Għażla 4: Byelaw tal-MMO li tipprojbixxi l-irkaptu tat-tkarkir tal-qiegħ fuq l-istrutturi tal-iskoll tas-Sabellaria spinulosa bi lqugħ xieraq (‘ġestjoni biż-żoni’).

Din hija l-għażla ppreferuta u analiżi sħiħa ta’ din l-għażla hija inkluża hawn taħt

4.1.5 Ġestjoni tal-attività permezz ta’ strument statutorju, ordni regolatorja jew kundizzjoni tal-liċenzja tas-sajd

Dawn il-mekkaniżmi għall-ġestjoni mhumiex meqjusa xierqa f’dan il-każ. Is-setgħa tal-MMO li tagħmel il-byelaws kif iddeżinjati skont il-MaCAA hija aktar xierqa għax dawn ikunu mfassla biex jintużaw għall-ġestjoni tal-attività ġewwa żoni protetti tal-baħar u jipprovdu l-livell xieraq ta’ setgħa, flessibbiltà, konsultazzjoni u veloċità.

4.2 Għażla Rrakkomandata:

4.2.1 Byelaw tal-MMO li tipprojbixxi l-irkaptu tat-tkarkir tal-qiegħ fuq l-istrutturi tal-iskoll fuq il-qiegħ tal-blat bi lqugħ xieraq (‘ġestjoni biż-żoni’).

4.2.2 Din l-għażla hija rrakkommandata minħabba li hija l-aktar għażla effikaċi f’termini ta’ spejjeż. L-MMO hija l-aktar awtorità xierqa biex tressaq il-miżuri għall-ġestjoni tas-sajd għall-istruttura tal-iskoll ta' Cape Bank bejn iż-0 u t-12-il nm billi għandha s-setgħat li tagħmel il-byelaws għal din iż-żona sħiħa għat-twettiq tal-għanijiet ta' konservazzjoni tas-SIK. Il-konfini taż-żona pprojbita proposta ġew determinati wara li tqieset l-aħjar evidenza eżistenti disponibbli tal-firxa tal-istruttura kif ukoll tal-ħtieġa għal “żona ta’ lqugħ” bejn l-istruttura u l-konfini tal-byelaw. Minħabba l-forma taż-żona pprojbita, tqiesu wkoll il-faċilità tal-infurzar u l-bżonn li jkun hemm demarkazzjoni ċara għall-promozzjoni tal-konformità.

5. Bażi ta' evidenza

5.1 L-impatti tal-attività tal-irkaptu tat-tkarkir tal-qiegħ fuq l-iskoll fuq il-qiegħ tal-blat:

5.1.1 L-evidenza disponibbli (29) li tikkonsisti minn studji empiriċi li jikkwantifikaw l-impatt tas-sajd fuq il-ħabitats fuq il-qiegħ tal-blat iebes hija limitata. Madankollu, huwa magħruf li l-irmunkar tax-xbieki tat-tkarkir minn fuq sottostrati tal-blat jikkawża l-ħsara jew il-mewt ta' proporzjon sinifikanti ta’ speċijiet kbar u weqfin imwaħħal bħall-isponoż u l-qroll (Løkkeborg 2005). 67 % tal-isponoż saritilhom il-ħsara wara li għaddiet xibka tat-tkarkir darba, fil-Golf tal-Alaska (Freese et al 1999). Speċijiet oħra bħall-idrojdi, anenomes, bryozoans, it-tunikati u l-ekinodermi huma vulnerabbli għall-irkaptu tas-sajd mobbli (McConnaughey et al 2000, Sewell u Hiscock 2005). It-tkarkir jista' wkoll inaqqas il-kumplessità tal-ħabitat billi l-blatiet u l-ġebel assoċjati mas-sottostrat iebes jiġu mċaqilqa 'l hemm u 'l hawn (Engel u Kvitek 2008, Freese et al 1999). Ir-reżistenza għall-ħsara fuq livell fiżiku tvarja skont it-tip ta’ sottostrat, u l-iskollijiet tat-tajn huma partikolarment vulnerabbli għall-ħsara strutturali (Attrill et al 2011). Jitqies li r-riskju ta’ impatt sinifikanti huwa biżżejjed biex jirrikjedi kategorizzazzjoni ta’ riskju 'aħmar' u, għalhekk, il-miżuri ta’ ġestjoni għandhom jiġu implimentati din is-sena.

5.2 Distribuzzjoni tal-istruttura tal-iskoll fuq il-qiegħ tal-blat

Il-Grafika 1 hawn taħt tidentifika fejn tinsab l-istruttura tal-iskoll fuq il-qiegħ tal-blat fil-parti ta' Cape bank tas-SIK.

Grafika 1

Sit u mappa tal-istruttura

Marine Management Organisation

SIK ta' Land's End & Cape Bank

Limiti ta' 6 mili nawtiċi (UKHO)

Limiti ta' 12-il mil nawtiku (UKHO)

Żona ġestita mill-MMO

Skoll wieqaf offshore Cape Bank

SIK ta' Land's End & Cape Bank

Żona ġestita mis-CIFCA

© British Crown, NERC and SeaZone Solutions Ltd. All rights reserved. [SZ042010.001]. Natural England Copyright 2008. © Crown Copyright. All rights reserved 2008. © Marine Management Organisation. Contains UKHO Law of the Sea data © Crown copyright [2013] and database right. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

6. Setturi kkonċernati

6.1 L-industrija tas-sajd: Il-bastimenti ewlenin affettwati misll-projbizzjoni se jkunu l-bastimenti tat-tkarkir bit-travu, il-gangmi u l-bastimenti tax-xbieki tat-tkarkir demersali oħra li jinkludu primarjament il-bastimenti li jħottu l-ħut l-art f’Newlyn. Il-bastimenti Franċiżi u Belġjani għandhom id-drittijiet tal-aċċess għas-sajd tal-ispeċi tal-qiegħ; madankollu, il-maġġoranza ta’ din il-qabda ma tinħattx l-art fir-Renju Unit. Id-djalogu mal-partijiet interessati u mar-rappreżentanti tal-industrija tas-sajd Belġjana matul il-prekonsultazzjoni għal din il-miżura ta’ ġestjoni proposta, indikaw li l-attività tas-sajd tat-tkarkir tal-qiegħ hija limitata. Għadd ta’ għeżula tat-tkarkir demersali Franċiżi jistadu fin-naħa tal-punent taż-żona pprojbita proposta f'Cape Bank u bosta bastimenti Belġjani jistadu fin-naħa tat-Tramuntana tal-istess żona. Mhuwiex mistenni li l-intervent ikollu impatt fuq setturi mhux tas-sajd.

6.2 L-ekonomiji lokali u s-soċjetà: Il-potenzjal għal spejjeż soċjali u ekonomiċi lill-komunitajiet lokali tar-Renju Unit, Franza u l-Belġju b'riżultat tat-telf potenzjali fil-ħatt l-art u l-impatt li jirriżulta fuq l-industrija tas-sajd lokali huwa baxx. Dan minħabba li hemm aċċessibbli postijiet tas-sajd alternattivi u, għalhekk, l-ispostament se jkun minimu. Aktarx ikun hemm impatti żgħar mill-għażla ppreferuta billi s-sajd predominanti huwa għall-irkaptu statiku tas-sajd minn bastimenti bbażati f’Newlyn, Mousehole, Sennen Cove, Penwith Coves oħrajn, St Ives uHayle. Il-benefiċċji usa' tal-ħarsien tal-iskollijiet fuq il-qiegħ tal-blat huma deskritti fil-qosor fit-Taqsima 7.

6.3 Entitajiet ta’ infurzar: Ir-responsabbiltà ewlenija tal-infurzar fiż-żona pprojbita proposta fil-konfini ta' bejn 0 u 12-il nm se tkun tal-MMO u, għalhekk, l-ispiża addizzjonali se ġġarrabha l-MMO. Dawn l-ispejjeż stmati huma deskritti fil-qosor fit-Taqsima 7.

7. Analiżi tal-kostijiet u l-benefiċċji

7.1 Spejjeż tal-għażla rrakkomandata

7.1.1 Il-projbizzjoni tal-irkaptu tat-tkarkir tal-qiegħ fiż-żona proposta tista’ tirriżulta f’l-ispejjeż li ġejjin:

— Spiża diretta għall-industrija tas-sajd mit-tnaqqis tal-postijiet tas-sajd

— Spejjeż għall-industrija tas-sajd assoċjati ma’ ċaqliq lejn postijiet oħra tas-sajd

— Impatti ambjentali potenzjali relatati mal-possibilità ta' żieda fil-ħsara lill-ħabitats f'żoni oħrajn minħabba l-ispostament

— Spejjeż għall-MMO għall-amministrazzjoni u l-infurzar tal-ġestjoni

7.1.2 L-ispejjeż għall-industrija tas-sajd, inkluż l-ispejjeż potenzjali għall-ispostament, u l-ispejjeż amministrattivi u tal-infurzar lill-MMO jistgħu jiġu mmonetizzati u dawn il-valuri stmati nġabru u ġew ippreżentati bħala parti minn din il-VI (it-Tabelli 1 u 2 hawn taħt). Huwa diffiċli li wieħed jistma l-ispejjeż ambjentali minħabba l-possibiltà ta' żieda fil-ħsara lill-ħabitats u, għalhekk, huma deskritti hawnhekk bħala spejjeż mhux monetizzati.

7.2 Analiżi tal-spejjeż tas-sajd

7.2.1 L-informazzjoni użata biex tevalwa l-impatti tal-għeluq propost ittieħdet minn:

— Id-dejta tal-ħatt l-art għall-bastimenti mill-2008 sal-2011 meħuda minn dejta mdaħħla fil-ġurnal ta’ abbord u n-nota tal-bejgħ ipprovduta mill-istatistika tal-MMO

— Id-dejta tal-ħatt l-art sal-livell tar-rettangolu tal-ICES. Analiżi ulterjuri għall-istima tal-qabdiet u l-ħatt l-art stimat għals-SIK u ż-żona tal-iskoll/lqugħ għar-Renju Unit u Stati Membri oħra (it-Tabelli 1 u 2)

— Informazzjoni miġbura minn sajjieda matul il-prekonsultazzjoni, Ġunju-Awwissu 2013, mill-MMO

— Informazzjoni miġbura mill-partijiet interessati matul il-konsultazzjoni formali tal-MMO dwar il-byelaw, mill-10 ta’ Settembru sat-22 ta’ Ottubru 2013.

— Għarfien tal-uffiċjal kostali lokali tal-MMO u tal-IFCA.

7.3 Inċertezza u suppożizzjonijiet tad-dejta

7.3.1 L-estimi tal-ispiża medja ġew ibbażati fuq il-valuri tal-ħatt l-art fir-Renju Unit stmati fis-SIK fir-rettangoli tal-istatistika tal-ICES 29E4 (Ara l-Grafika 2). Mhux ċar liema proporzjon tal-valur totali tal-ħatt l-art kien tabilħaqq derivat direttament miż-żona pprojbita proposta li tifforma inqas minn 5,79 % ta’ rettangolu tal-ICES. L-istatistika ġiet prodotta bl-użu tal-attività rrappurtata fir-rettangoli tal-ICES li jkopru ż-żoni tas-SIK definit. L-attività rrappurtata (il-kwantità u l-valur tal-ħatt l-art flimkien mad-dettalji tal-irkaptu involut) ittieħdet minn mill-bażi tad-dejta Ifish tal-MMO. L-informazzjoni dwar il-bastimenti Belġjani u Franċiżi ngħatat permezz ta' estratti tad-dejta tal-ħatt l-art irrappurtata mill-Istati Membri lill-grupp ta’ ħidma dwar ir-reġimi tal-isforz tas-sajd tal-Kumitat Xjentifiku, Tekniku u Ekonomiku għas-Sajd (STECF). Fl-Anness A u B hemm aktar deskrizzjonijiet tal-metodoloġiji użati għall-produzzjoni tal-istimi tal-ispejjeż tas-sajd dettaljati.

7.3.2 Il-valuri taż-żona pprojbita proposta deskritti fit-Tabella 1 inkisbu mill-valuri stmati ġewwa s-SIK u l-applikazzjoni ta' perċentwali bbażat fuq l-erja kwadrata pprojbita fis-SIK nnifisha. Fil-parti l-kbira tal-każi, l-erja kwadrata taż-żoni pprojbiti proposti hija relattivament żgħira meta mqabbla mas-SIK kollha kemm hi. Għalhekk, l-istima dettaljata għandha tintuża bi prudenza billi ma tindikax il-valur veru attribwit liż-żona pprojbita proposta. Huwa rikonoxxut ukoll li ż-żieda possibbli fil-bijodiversità madwar l-iskoll tfisser li din iż-żona tista’ tkun post għas-sajd relattivament aktar abbundanti, u l-analiżi tista' tissottovaluta l-valur tal-post tas-sajd imnaqqas.

7.3.3 L-informazzjoni miġbura minn sajjieda u partijiet interessati oħra matul il-laqgħat ta’ prekonsultazzjoni tintuża biex issostni l-bażi ta’ evidenza u s-suppożizzjonijiet bir-riserva li din hija evidenza aneddottali biss. L-informazzjoni miġbura kienet opportunistika u hija biss ritratt mir-rispondenti li kienu disponibbli biex jagħtu l-kummenti dakinhar. L-għadd ta’ rispondenti jirrifletti biss dawk li indipendentement taw l-informazzjoni u mhux l-għadd ta' dawk kollha li neċessarjament jaqblu jew ma jaqblux ma' dikjarazzjoni.

7.3.4 Id-dejta tal-ħatt l-art ta' Stati Membri oħra hija limitata minħabba li l-maġġoranza ta’ dawn il-bastimenti ma jħottux l-art fir-Renju Unit. Madankollu, jistgħu jsiru wkoll xi suppożizzjonijiet mill-flotta ta' bastimenti ta' aktar minn 15-il metru ta' Stati Membri oħra permezz tal-VMS riċevuta fl-FMC tar-Renju Unit FMC.

Grafika 2

Mappa li turi r-rettangolu statistiku tal-ICES 29E4 u s-SIK ta' Land’s End u Cape Bank

Marine Management Organisation

SIK ta' Land's End u Cape Bank (Rettangoli tal-Istatistika tal-ICES 29E4)

Limitu ta' 6 mili nawtiċi (UKHO)

Limitu ta' 12-il mil nawtiku (UKHO)

SIK ta' Land's End u Cape Bank

Skoll wieqaf offshore Cape Bank

Żona ġestita mill-MMO

Żona ġestita mis-CIFCA

Reproduced with permission of Natural England / Joint Nature Conservation Committee. © ICES (http://geo.ices.dk/) © Marine Management Organisation. © Natural England Copyright 2008. © Crown Copyright. All rights reserved 2008. Contains UKHO Law of the Sea data © Crown Copyright and database right [2013]. All rights reserved. Ordnance Survey Licence No. 100049981. Not to be used for navigation.

7.4 Attivitajiet tas-sajd fis-SIK ta' Land’s End u Cape Bank

7.4.1 Il-maġġoranza ta’ bastimenti tar-Renju Unit li operaw fi ħdan iż-żona ICES 29E4 huma taħt l-10 metri fit-tul u huma prinċipalment bastimenti tas-sajd bl-għeżula (165 bastiment), fuq l-idejn (146 bastiment), Potters (71 bastiment) u bastimenti tat-tkarkir demersali oħra (11-il bastiment). Hemm ukoll xi bastimenti tat-tkarkir bit-travu ta' iktar minn 15-il metru (25 bastiment).

7.4.2. L-ispeċijiet ewlenin li jinħattu l-art huma l-ħut pelaġiċi, il-krustaċji, il-ħut tal-qiegħ u l-molluski.

7.4.3 Il-bastimenti Franċiżi u Belġjani għandhom drittijiet ta' aċċess fil-parti tas-SIK iktar 'il barra minn 6nm.

7.4.4. Il-biċċa l-kbira tal-bastimenti Franċiżi u Belġjani li joperaw fiż-żoni tal-ICES huma itwal minn 15-il metru b'xi wħud li huma iżgħar minn 10 metri. Id-dejta tal-ħatt l-art ta' Stati Membri oħra hija limitata minħabba li l-maġġoranza ta’ dawn il-bastimenti ma jħottux l-art fir-Renju Unit. 7.4.5 Id-dejta tal-VMS (30) mill-flotta Franċiża u Belġjana turi ftit li xejn attività fiż-żoni pprojbiti proposti tas-SIK li għandhom aċċess għalihom (il-Grafiċi 3 u 4).

7.4.5 Saret laqgħa ta' prekonsultazzjoni mal-industrija tas-sajd Belġjana fit-12.7.2013 f’Ostende, bl-għajnuna tal-awtoritajiet tas-sajd Belġjani. Din saret biex jiġu mgħarrfa dwar il-ġestjoni potenzjali tas-sajd kummerċjali fis-SIK tal-Ingilterra fir-rigward tad-drittijiet ta' aċċess għas-sajd Belġjani f’ 6 sa 12nm. Ir-rappreżentanti mill-industrija li attendew għal-laqgħa fit-12 ta’ Lulju indikaw li l-miżuri attwali proposti biex jipproteġu l-istruttura tal-iskoll fuq il-qiegħ tal-blat fis-SIK ma jaffettwawx b’mod sinifikanti l-attività tagħhom. Dawn l-istrutturi tal-iskoll fuq il-qiegħ tal-blat kienu meqjusa bħala fil-biċċa l-kbira inospitabbli għall-irkaptu tat-tkarkir tal-qiegħ. Saret laqgħa ta' konsultazzjoni mal-awtoritajiet Franċiżi u r-rappreżentanti tal-industrija tas-sajd f'Pariġi fis-27.9.2013 li kkonfermat li kien hemm tnax il-bastiment tal-għeżula tat-tkarkir demersali ta' bejn 15 u 24 metru min-Normandija li kienu qegħdin jistadu fiż-żona pprojbita proposta ta' Cape Bank.

7.4.6 It-tweġibiet mill-konsultazzjoni formali mir-rappreżentanti tal-industrija tas-sajd Belġjana u Franċiża kkonfermaw li fiż-żona pprojbita proposta sseħħ xi attività tas-sajd.

Grafika 3

Rapporti pożizzjonali Franċiżi tal-VMS għall-2012

Marine Management Organisation

VMS Franċiż tal-2012 (SIK ta' Land's End u Cape Bank)

Limitu ta' 6 mn (1983) (UKHO)

Limitu ta' 12-il mn (1983) (UKHO)

VMS Franċiż tal-2012 (12 + metri)

Veloċità (knots)

0.00 - 6.00

>=6.01

Żona ġestita mill-MMO

Skoll wieqaf offshore Cape Bank

SIK ta' Land's End u Cape Bank

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. © Crown Copyright and database right [2013]. All rights reserved. Contains UKHO Law of the Sea data. ©Marine Management Organisation. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

Grafika 4

Rapporti pożizzjonali Belġjani tal-VMS għall-2012

Marine Management Organisation

VMS Belġjan tal-2012 (SIK ta' Land's End u Cape Bank)

Limitu ta' 12-il mn (1983) (UKHO)

Limiu ta' 6mn (1983) (UKHO)

Żon aġestita mill-MMO

Skoll wieqaf offshore Cape Bank

SIK ta' Land's End u Cape Bank

VMS Belġjan tal-2012 (15+ metri)

Veloċità (knots)

0.00 - 6.00

>=6.01

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. ©Crown Copyright and database right [2013]. All rights reserved. Ordnance Survey Licence No. 100049981. Reproduced with permission of Natural England / Joint Nature Conservation Committee. Contains UKHO Law of the Sea data ©Crown copyright and database right. ©Marine Management Organisation. Not to be used for navigation.

7.5 Valwazzjoni tal-ħatt l-art

Ir-Renju Unit

7.5.1 L-impatt dirett fuq il-bastimenti tas-sajd ikun tnaqqis fil-qbid u għalhekk tal-ħatt l-art mill-irkaptu tat-tkarkir tal-qiegħ fiż-żona pprojbita proposta. Sabiex jiġu stmati l-impatti potenzjali, ġiet analizzata d-dejta dwar il-ħatt l-art miġbura mill-MMO.

7.5.2 Il-kalkolu tal-ħatt l-art mir-rettangolu tal-istatistika taż-żona ICES 29E4 (għall-bastimenti tar-Renju Unit identifikati li jistadu fiż-żona minn Jannar 2008) jidher fit-Tabella 1. L-istimi fit-Tabella 1 huma bbażati fuq medja tal-ħatt l-art minn Jannar 2008 sa Diċembru 2011.

Tabella 1

Il-ħatt l-art miż-żona ICES 29E4 bħala medja kull sena u l-ħatt l-art medju stmat fis-SIK (Jannar 2008 — Diċembru 2011)

Tip ta’ Rkaptu Piż tal-ħatt l-art (tunnellati) Valur mal-ICES 29E4 (GBP) Valur fi ħdan is-SIK (GBP) Valur fi ħdan iż-żona pprojbita (73,813 % tas-SIK) (GBP) Bastimenti tat-tkarkir bit-travu 209 830 886 2 492,30 1 839,65 Gangmi (dredgers) 86 120 294 xejn xejn Xbiek nephrops 3 3 753 141,90 104,74 Bastimenti tat-tkarkir demersali oħra 161 342 297 13 337 9 844,44 Spiża totali 459 1 297 230 15 971,20 11 788,83

7.5.3 Il-valuri stmati tal-ħatt l-art fis-SIK ġew ikkalkulati bl-assoċjazzjoni tad-dejta disponibbli tal-ħatt l-art (ipprovduta minn kull bastiment tas-sajd fil-livell tar-rettangolu ICES) mad-dejta dwar l-attività tal-bastiment tas-sajd (ibbażata fuq ir-rapporti tal-VMS) ġewwa s-SIK. Dan l-approċċ japplika proporzjon tal-ħatt l-art għal kull rettangolu ICES mas-SIK, ibbażat fuq il-livell ta’ attività fi ħdan is-SIK.

Għas-SIK ta' Land’s End u Cape Bank, intużat id-dejta dwar il-ħatt l-art għar-rettangolu ICES (29E4), u ġiet ikkategorizzata skont id-daqs tal-bastiment (bastimenti ta’ aktar minn 15-il metru, bastimenti ta' bejn 10 u 15-il metru u bastimenti taħt l-10 metri).

Il-valuri tal-ħatt l-art minn ġewwa ż-żona pprojbita proposta ġew imbagħad stmati bħala proporzjon, (abbażi tad-daqs taż-żona rispettiva) tal-valur stmat minn ġewwa s-SIK.

Jekk jogħġbok irreferi għat-tabelli supplimentari dwar l-istatistika tas-sajd mill-2008 sal-2011 għal analiżi sħiħa tal-attività fir-rettangoli tal-ICES assoċjati mas-SIK.

Huwa stmat li d-dħul annwali medju għall-flotot ta’ bastimenti tat-tkarkri bit-travi ta 'l fuq minn 15-il metru mis-SIK huwa ta’ GBP 2 434,6. Il-gangmi ta' ‘l fuq minn 15-il metru jingħataw bħala xejn u, bl-istess mod, il-bastimenti tat-tkarkir demersali oħra jidhru wkoll bħala xejn. Għall-flotta ta' bastimenti tat-tkarkir bit-travi ta' anqas minn 10 m, id-dħul annwali medju stmat huwa ta’ GBP 10,90. Id-dħul annwali medju stmat tal-flotta ta' bastimenti tat-tkarkir bit-travi ta' bejn 10 sa 15-il metru huwa ta’ GBP 46,80. (Jekk jogħġbok ara t-tabella 5 mit-tabelli tal-istatistika tas-sajd għall-2008 sal-2011 għal analiżi sħiħa).

Mil-laqgħa ta' prekonsultazzjoni mal-partijiet interessati ħareġ li l-impatt monetarju ewlieni mill-introduzzjoni ta’ din il-byelaw se tkun fuq it-tkarkir tal-qiegħ u t-tħammil għall-arzell.

7.5.4 Ġie stmat li fiż-żona pprojbita proposta (li hija 73,813% tas-SIK) it-telf totali fil-ħatt l-art se jkun ta' GBP 11 788,83

7.5.5 L-ispiża totali stmata aktarx li tkun sopravalutazzjoni billi l-ispostament ma tqiesx fil-valutazzjoni.

Franza u l-Belġju

7.5.6 Mill-analiżi tad-dejta tal-VMS, il-maġġoranza vasta tal-attività tas-sajd Belġjana fl-ICES 29E4, isseħħ barra mils-SIK stess. Fl-2012, 26 bastiment Belġjan operaw fil-partijiet tat-Tramuntana tal-ICES.

Il-maġġoranza tal-attività tas-sajd Franċiża fl-ICES 29E4, isseħħ barra mill-majjistral tas-SIK stess. Fl-2012, 46 bastiment Franċiżi rrapportaw pożizzjoni tal-VMS b’veloċità ta’ 1-6 knots fin-naħa tal-Punent tal-parti Cape Bank tas-SIK.

7.5.7 Is-sajd Belġjana primarjament tistad għal-lingwata f’din iż-żona u Franċiżi għall-merluzz u għall-bakkaljaw. Bl-użu tal-metodoloġija msemmija fl-Anness B “Analiżi ta’ bastimenti mhux mir-Renju Unit fir-rettangoli tal-ICES”, ġie stmat li fl-2012:

— Il-kwantità ta' tunnellati mħatta l-art mill-attività Belġjana fil-parti aċċessibbli tas-SIK hija stmata għal 0,44 tunnellati. Dan l-ammont għandu valur stmat ta' GBP 1 749

— Il-kwantità ta' tunnellati mħatta l-art mill-attività Franċiżi fil-parti aċċessibbli tas-SIK hija stmata għal 24,98 tunnellati. Dan l-ammont għandu valur stmat ta' GBP 44 036

7.5.8 Madankollu, il-Grafiċi 3 u 4 jindikaw li l-biċċa l-kbira tal-attività tas-sajd hija kkonċentrata fil-passaġġ tal-Majjistral tas-sit, li jinsab barra miż-żona pprojbita proposta (l-istruttura tal-iskoll u l-ilqugħ). Għalhekk, l-istima effettiva tat-telf tal-ħatt l-art jitqies li huwa ħafna aktar baxx mill-valuri stmati hawn fuq. Jekk jogħġbok irreferi għall-Anness B għal aktar informazzjoni dwar l-attività tas-sajd mhux mir-Renju Unit fiż-żoni pprojbiti proposti u madwarhom.

7.6 L-effetti probabbli tal-għeluq fuq il-flotta tas-sajd

7.6.1 Billi t-telf stmat tal-ħatt l-art huwa mistenni li jkun sopravalutat (b'riżultat tal-attività tas-sajd limitata li tuża irkaptu tat-tkarkir tal-qiegħ fuq l-istruttura tal-iskoll fuq il-qiegħ tal-blat), huwa mistenni li l-impatt fuq il-flotta tas-sajd minn dan l-għeluq se jkun limitat. Waqt il-laqgħat tal-prekonsultazzjoni, għadd ta’ sajjieda milquta iddikjaraw li l-irkaptu tat-tkarkir tal-qiegħ mhux qed jintuża fuq l-istruttura tal-iskoll fuq il-qiegħ tal-blat billi dan jista' jagħmel il-ħsara lill-irkaptu tagħhom. Ir-rappreżentanti tal-industrija tas-sajd Franċiża u Belġjana kkonfermaw li se jkun hemm telf ta’ postijiet tas-sajd madwar iż-żoni tal-Punent u tat-Tramuntana taż-żona pprojbita ta’ Cape Bank; madankollu, il-postijiet alternattivi tas-sajd huma aċċessibbli faċilment.

7.7 L-adattabilità

7.7.1 Sabiex jiġu evalwati l-effetti li aktarx ikollu l-għeluq propost tal-attivitajiet tas-sajd, jeħtieġ li jiġi vvalutat sa liema punt il-bastimenti se jkunu jistgħu jżommu l-valur tal-qabda jekk jiċċaqilqu lejn żoni oħra.

7.7.2 Is-sajjieda ntalbu jimlew kwestjonarju għall-informazzjoni ta' din il-valutazzjoni u ġew mistoqsija direttament rigward il-grad ta’ spostament lejn oqsma oħra mġarrab b'riżultat tal-għeluq propost, u l-kapaċità tagħhom li jistadu f'postijiet alternattivi u jadattaw sabiex iżommu l-valur tal-qabdiet. Għadd ta’ sajjieda milquta stqarrew li ma setgħux ibiddlu l-postijiet tas-sajd jew it-tip ta’ rkaptu iżda minħabba li din l-għażla proposta se tillimita biss l-attività tas-sajd fuq l-istruttura tal-iskoll fuq il-qiegħ tal-blat u fiż-żona ta' lqugħ, allura l-potenzjal għall-ispostament se jkun minimu.

7.7.3 B'riżultat tal-introduzzjoni tal-alternattiva ppreferuta (byelaw dwar żona pprojbita speċifikata) minflok ma jingħalaq is-sit kollu, il-livell ta’ spostament minn bastimenti li jużaw l-irkaptu tat-tkarkir tal-qiegħ se jitnaqqas kemm jista' jkun. Ir-rappreżentanti tal-industrija tas-sajd Franċiża u Belġjana kkonfermaw matul il-prekonsultazzjoni u l-konsultazzjoni formali li fiż-żona pprojbita proposta sseħħ l-attività tas-sajd. Madankollu, ma sarux speċifikament kummenti dwar il-grad ta’ spostament u l-postijiet alternattivi ta’ sajd.

7.7.4 Huwa previst li l-provi tal-avvanzi fit-teknoloġija tal-irkaptu u l-impatt fuq l-istrutturi sensittivi għandhom ikunu kkunsidrati fil-proċess ambra/aħdar.

7.8 Spejjeż indiretti

7.8.1 Spejjeż ambjentali

Għall-għażla rrakkomandata, se jkun hemm potenzjal minimu għal żieda fl-ispejjeż f’termini ta’ fjuwil għall-bastimenti li jivvjaġġaw iktar 'il bogħod biex jaslu fil-postijiet tas-sajd alternattivi billi ħafna sajjieda indikaw li ma jistadux f’din iż-żona u li l-postijiet tas-sajd alternattivi huma aċċessibbli faċilment.

7.9 Spejjeż amministrattivi u ta’ infurzar

7.9.1 L-MMO se twettaq approċċ ta' infurzar immexxi mill-informazzjoni u bbażat fuq ir-riskju kif adottati minn għadd ta’ korpi regolatorji fil-gvern skont in-National Intelligence Model (31). Fejn l-informazzjoni miġbura tissuġġerixxi li hemm nuqqas ta’ konformità jew riskju ta’ nuqqas ta’ konformità, l-MMO se tiżviluppa strateġija ta’ infurzar speċifika għall-ħtiġijiet tal-MPA u, fejn meħtieġ, tirrilaxxa r-riżorsi skont dawn il-ħtiġijiet. Dan jista’ jinkludi l-preżenza tal-forza navali, sorveljanza mill-ajru jew operazzjonijiet konġunti ma’ aġenziji oħra (pereżempju l-IFCAs, il-forza tal-fruntieri tar-Renju Unit, jew l-EA). L-MMO se tikkoordina l-operazzjonijiet konġunti. Il-prinċipji li skonthom l-MMO se tirregola l-MPAs huma stipulati fl-Att tar-Riforka Leġiżlattiva u Regolatorja tal-2006 u l-Kodiċi tal-Konformità tar-Regolaturi u għandhom l-għan li jiżguraw li l-MMO tkun proporzjonata, responsabbli, konsistenti, trasparenti u mmirata f’kull azzjoni ta’ infurzar li tieħu (32).

7.9.2 L-infurzar tal-byelaw proposta se jaqa' taħt il-baġit kurrenti. Il-VMS tal-UE se jintuża bħala għodda ta’ ġestjoni għall-infurzar bil-baħar u bl-ajru ta’ bastimenti ta' aktar minn 12-il metru. B'riżultat tal-attività tas-sajd baxxa ġewwa s-sit, ir-riskju tan-nuqqas ta’ konformità se jkun minimu jew baxx (33). It-Tabella 2 tenfasizza l-ispejjeż tal-infurzar stmati għall-ġestjoni ta’ din l-għażla ppreferuta.

Tabella 2

Spejjeż addizzjonali annwali għall-infurzar tal-għażla rrakkomandata (34)

Attività Spiża għal kull unità (GBP) Għadd stmat ta’ unitajiet fis-sena Spiża totali kull sena (GBP) Sorveljanza tal-wiċċ mir-Royal Navy għal kull sit 4 000 kuljum 1 4 000 Għassa ta' infurzar konġunta mal-SFC/IFCA lokali għal kull sit Bejn 800-1 000 kuljum 5 4 000 -5 000 Sorveljanza mill-ajru għal kull sit 2 050 fis-siegħa 2 4 100 Investigazzjonijiet/prosekuzzjonijiet għal kull sit 10 375 għal kull każ 1 10 375 Spiża totali 9 22 475 – 23 475





Tabella 3

Profil annwali tal-ispejjeż monetizzati tal-għażla rakkomandata - (GBPm) prezzijiet kostanti

Y0 Y1 Y2 Y3 Y4 Y5 Y6 Y7 Y8 Y9 Spejjeż tat-tranżizzjoni LE LE LE LE LE LE LE LE LE LE Spiża rikorrenti annwali — L-aħjar stima 0,022975 0,022975 0,022975 0,022975 0,022975 0,022975 0,022975 0,022975 0,022975 0,022975 Baxxa 0,022475 0,022975 0,022975 0,022975 0,022975 0,022975 0,022975 0,022975 0,022975 0,022975 Għolja 0,023475 0,022975 0,022975 0,022975 0,022975 0,022975 0,022975 0,022975 0,022975 0,022975 Il-valur preżenti totali tal-ispejjeż annwali (*1) GBP 0,2 m

7.10 Benefiċċji tal-għażla rakkomandata

7.10.1. L-esklużjoni tal-irkaptu tat-tkarkir tal-qiegħ miż-żona pprojbita proposta tipprevjeni l-użu tal-irkaptu tat-tkarkir tal-qiegħ fuq l-istruttura tal-iskoll fuq il-qiegħ tal-blat u twassal għall-benefiċċji li ġejjin:

— Il-benefiċċji ambjentali tal-ħarsien tal-ħabitats tal-iskoll fuq il-qiegħ tal-blat

Il-benefiċċji ambjentali huma deskritti hawnhekk bħala benefiċċji mhux monetizzati.

7.11 Benefiċċji ambjentali

7.11.1 L-iskoll fuq il-qiegħ tal-blat fis-SIK huwa wieħed mill-aktar skollijiet bijoloġikament diversi fil-pajjiż u għandhu rwol importanti fl-appoġġ ta' speċijiet li huma meqjusa rari jew li jseħħu fil-limiti tad-distribuzzjoni bijoġeografika tagħhom. Għalkemm l-iskollijiet individwali huma relattivament żgħar (kemm fuq livell nazzjonali kif ukoll fuq skala lokali), huma ekoloġikament diversi u jirrappreżentaw żona sinifikanti lokalment (f’termini tad-daqs tagħhom) ta' ħabitat ta' skoll 'il barra mill-kosta u permanentement taħt l-ilma (35).

7.11.2 Is-SIK hija magħmula minn żewġ żoni ewlenin tal-iskoll li huma magħmulin kważi kompletament mill-granit (Axelsson & Dewey, 2011; Birchenough et al., 2008); żona tal-iskoll mal-kosta (il-parti ta' Land's End tas-SIK – is-sottostruttura kostali wieqfa tal-iskoll) u żona ta' skoll wieqaf iktar 'il barra mill-kosta f'għamla ta' nofs qamar wiesgħa u fond li bejn wieħed u ieħor huwa allinjat mil-linja tal-kosta (il-parti ta' Cape Bank tas-SIK – is-sottostruttura wieqfa tal-iskoll 'il barra mill-kosta). L-iskoll wieqaf 'il barra mill-kosta se jiġi ġestit mill-MMO. Din iż-żona fiha assemblaġġi ddominati mill-alka laminarja (kelp), komunitajiet ta' brijożoani u idrojdi kif ukoll żoni fejn jirgħu l-ekinodermi flimkien mal-qroll Ross Pentapora fascialis, l-ekinoderma Echinus esculentus u l-isponża li tħaffer il-blat Cliona celata (Birchenough et al., 2008a). Il-moviment tal-ilma bil-kurrenti u l-mewġ jinkoraġġixxi wkoll tkabbir dens ta’ sponoż, Ascidiacea, anemoni u qroll artab (Irving, 1996) (36).

7.11.3 L-iskollijiet jipprovdu wkoll xi livell ta’ protezzjoni kostali u huma żoni importanti għar-riċiklaġġ tan-nutrijenti, l-iffissar tal-karbonju u n-nitroġenu u l-istabbilizzazzjoni tas-sediment.

7.11.4 Ħabitat ta' skoll protett huwa rifuġju naturali għall-ħolqien ta' popolazzjonijiet ta' speċijiet fil-mira u qabdiet inċidentali.

7.11.5 Il-benefiċċji ta’ din il-byelaw huma li joffru protezzjoni xierqa u ħarsien tal-karatteristiċi ekoloġiċi li jistgħu possibbilment iwasslu għal iktar abbundanza tal-bijodiversità meta mqabbla mal-bqija tal-postijiet tas-sajd.

7.11.6 Il-benefiċċji ambjentali mill-introduzzjoni ta’ din il-byelaw se jkunu sinifikanti billi se tipproteġi l-istruttura tal-iskoll fuq il-qiegħ tal-blat fis-sit mill-irkaptu tat-tkarkir tal-qiegħ. Din se iikkontribwixxi biex jintlaħaq l-għan taż-'żamma' tal-konservazzjoni. Se jkollha wkoll benefiċċju addizzjonali fuq l-istrutturi l-oħra fis-SIK u se tkun ta’ benefiċċju ġenerali għall-ħabitats tal-iskoll b'riżultat tal-projbizzjoni rrakkomandata. Dan jista' jippromwovi aktar użu rikreattiv fiż-żona bħal bugħaddasa u d-dilettanti tas-sajd li potenzjalment jistgħu jibbenefikaw l-ekonomija lokali

7.12 Benefiċċji soċjoekonomiċi

7.12.1 Hemm il-possibiltà li l-kundizzjoni miżmuma tal-istruttura tal-iskoll fuq il-qiegħ tal-blat u tal-ħabitat tista' żżid l-attrazzjoni għall-utenti rikreazzjonali, inkluż il-bugħaddasa u d-dilettanti tas-sajd (S.E.Rees et al, 2013 (37); D.R. Chae et al, 2012 (38)). Dan jista’ wkoll iżid it-turiżmu fiż-żona u għalhekk jiżdied l-infiq fin-negozji lokali (S.E.Rees et al, 2013).

7.12.2 L-implimentazzjoni ta’ approċċ biż-żoni għall-ġestjoni minflok l-għeluq tas-sit kollu tillimita l-ispostament tal-bastimenti li joperaw l-irkaptu tat-tkarkir tal-qiegħ.

7.13 Distribuzzjoni tal-ispejjeż u l-benefiċċji

7.13.1 Id-distribuzzjoni tal-ispejjeż soċjali u ekonomiċi hija fil-biċċa l-kbira fuq livell lokali tar-Renju Unit, Franza u l-Belġjiu (minbarra l-ispejjeż tal-infurzar) filwaqt li l-benefiċċji ambjentali ġenerali jkopru firxa usa’ u għandhom impatt aktar nazzjonali.

Anness A: Noti tal-istatistika tar-Renju Unit, estrazzjoni tad-dejta u tabelli

It-tabelli tad-dejta li jiġbru fil-qosor l-attività rrappurtata fir-rettangoli tal-ICES li jkopru ż-żoni dettaljati definiti bħala żoni marittimi Ewropej jingħataw f'dettal fis-sit tal-internet tal-MMO. (39)

Dan il-livell ta’ dettall jirrifletti l-aħjar livell ta’ dettall disponibbli fid-dejta rappurtata disponibbli għall-amministrazzjonijiet tas-sajd tar-Renju Unit.

Din id-dejta tipprovdi l-informazzjoni dwar il-kwantità u l-valur tal-ħatt l-art mir-rettangoli li jkopru ż-żoni, flimkien mad-dettalji tal-bastimenti, l-irkaptu użat, u l-ispeċijiet maqbuda.

Minbarra din id-dejta tal-attività tas-sajd, il-bastimenti itwal minn 15-il metru jirrappurtaw il-pożizzjoni eżatta tagħhom kull sagħtejn bħala parti mis-Sistemi ta’ Monitoraġġ tal-Bastimenti tar-Renju Unit.

Għal dawn il-bastimenti itwal minn 15-il metru, kien possibbli li tiġi kkombinata d-dejta spazjali relattivament mhux dettaljata mis-sistemi tar-rappurtar tal-attivitajiet mar-rapporti dettaljati tal-pożizzjoni mis-sistemi tal-VMS biex tkun tista' ssir stima tal-attività tas-sajd f'aktar dettall. Din ir-riformulazzjoni dettaljata tad-dejta tal-attività tippermetti l-istima tal-attività fi ħdan iż-żoni dettaljati tal-EMS għal bastimenti itwal minn 15-il metru.

Fejn disponibbli, dan id-dettall huwa ppreżentat fit-tabelli tad-dejta flimkien mal-attività ġenerali fir-rettangoli tal-ICES, għall-bastimenti itwal minn 15-il metru; il-proporzjon bejn dawn iż-żewġ settijiet ta' dejta mbagħad ġie applikat lid-dejta għal tulijiet oħrajn tal-bastimenti sabiex jinkisbu stimi approssimattivi tal-attività fiż-żona pprojbita proposta minn dawn il-bastimenti li huma inqas minn 15-il metru twal.

Jekk jogħġbok innota li ż-żona pprojbita proposta tinsab fl-ilmijiet qrib il-kosta, għalhekk l-użu tal-proporzjon tal-attività mwettqa minn bastimenti ta’ aktar minn 15-il metru fiż-żoni biex issir stima tal-attività ta’ bastimenti oħra tar-Renju Unit jista’ ma jkunx preċiż billi l-bastimenti kbar għandhom it-tendenza li jistadu aktar 'il bogħod mill-kosta minn oħrajn, b’mod speċjali l-flotta ta' bastimenti itwal minn 10 metri.

Din id-data hija kulurita griż fit-tabelli biex tenfasizza li hija dejta stmata u għandha tintuża biss bi prudenza.

Din li ġejja hija lista taż-żoni kostali tal-EMS koperti minn din l-analiżi — xi rettangoli jkopru iktar minn qasam wieħed — dawn huma enfasizzati bl-isfar.

Din id-duplikazzjoni tfisser li l-kopertura potenzjali totali taż-żoni pprojbiti proposti ma tistax tiġi stmata billi jingħaddu flimkien l-analiżijiet taż-żoni individwali. It-tabella ta’ hawn taħt tinkludi dettalji tal-proporzjon tal-attività ġenerali fir-rettangoli tal-ICES involuti għal kull żona pprojbita propost li tirrelata ma’ bastimenti itwal minn 15-il metru (għal dawn il-bastimenti hija disponibbli dejta satellitari dettaljata).

Għalhekk, għal dawk il-bastimenti bi proporzjon kbir ta' kopertura tas-siti EMS, l-istimi għall-attività minn firxiet b'tulijiet oħrajn abbażi tal-attività relatata mal-VMS aktarx ikunu iktar affidabbli milli dawk għal siti bi proporzjon ta' kopertura baxx.

Anness B: Noti tad-dejta tal-istatistika tas-sajd mhux mir-Renju Unit

Dawn it-tabelli huma estratti tad-dejta tal-ħatt l-art irrappurtata mill-Istati Membri lill-grupp ta’ ħidma dwar ir-reġimi tal-isforz tas-sajd tal-Kumitat Xjentifiku, Tekniku u Ekonomiku għas-Sajd (STECF).

Bħala parti mill-attivitajiet ta’ dan il-grupp, inġabru diversi settijiet ta’ dejta inklużi d-dettalji għal kull Stat Membru tal-ħatt l-art ta’ speċijiet għal kull rettangolu tal-ICES bir-raggruppamenti tal-bastimenti assoċjati.

Dan is-sett tad-dejta huwa mibni biex jissodisfa l-ħtiġijiet STECF u, għalhekk, kellu jiġi pproċessat b’attenzjoni sabiex jiġi evitat l-għadd doppju tad-dejta tal-attività. Is-sett inġieb mis-sit tal-STECF (40)

It-totali tas-sommarji ġew ivverifikati mal-attività rreġistrata fuq is-sistemi FIDES tal-UE għal ċerti stokkijiet bil-kwota biex tiġi vvalidata d-data rrapportata.

Madankollu, għad hemm xi differenzi fit-totali bejn dawk irrappurtati għal kombinazzjonijiet ta' speċijiet/żona fil-fajls tad-dejta tal-STECF u dawk irrappurtati għal livelli simili ta’ dettall bħala parti mis-sistemi tar-rappurtar tal-qabda fuq FIDES għall-monitoraġġ tal-użu tal-kwoti. Għalhekk, dawn iċ-ċifri jindikaw il-livell ta’ attività fiż-żona mill-Istati Membri involuti u mhumiex dikjarazzjonijiet definittivi.

Il-valuri monetarji indikattivi ġew mibnija bl-użu tal-valur medju ta’ ħatt l-art minn bastimenti tar-Renju Unit mir-rettangolu tal-ICES ikkonċernat jew żoni simili.

Fejn id-dejta għas-snin tkun nieqsa, tista’ tkun indikattiva li ma kienx hemm attività rrappurtata iżda tista’ tkun minħabba li ma tkun ġiet ipprovduta l-ebda dejta.

ANALIŻI TAL-ATTIVITÀ TAL-VMS MINN BASTIMENTI MHUX MIR-RENJU UNIT FIR-RETTANGOLI TAL-ICES LI JKOPRU S-SIK MARBUTA MA' DIN IL-VALUTAZZJONI TAL-IMPATT

Il-metodoloġija użata:

Din l-analiżi hija r-riżultat tal-applikazzjoni tal-metodoloġija standard użata biex tidentifika jekk il-bastimenti tar-Renju Unit kinux attivi f’żona spazjali ddettaljata partikolari lill-informazzjoni li waslet għal bastimenti mhux mir-Renju Unit, b’mod partikolari dawk minn Franza u l-Belġju bi drittijiet storiċi ta’ aċċess għal ċertu parti tal-ilmijiet qrib il-kosta tar-Renju Unit.

Din tinvolvi l-istima tal-attività tas-sajd mid-dejta tal-VMS ibbażata fuq il-veloċità tal-bastiment kif irrapportata fil-messaġġi tal-VMS (“Pings”)

Id-dejta għal kull Ping tal-VMS li tasal minn bastimenti mhux mir-Renju Unit fir-rettangolu jew ir-rettangoli kkonċernati li jkopru ż-żona dettaljati jintgħażlu mis-sistema tal-VMS tar-Renju Unit, bl-estrazzjoni tad-dettalji dwar in-numru tal-identità tal-bastiment (CFR), il-pożizzjoni, il-veloċità u d-data u l-ħin tal-Ping.

Kull Ping tiġi vvalutata u kklassifikata bħala indikattiva tal-attività tas-sajd li tkun qed issir jekk il-veloċità tkun > = 1 jew < = 6 knots

Dawn il-pings tas-sajd mir-rettangolu jew ir-rettangoli kkonċernati mbagħad jiġu pproċessati fis-softwer GIS sabiex jiġi identifikat jekk il-pożizzjoni kinitx ġewwa jew barra d-dettalji taż-żona spazjali kkonċernata

Dan jippermetti l-kalkolu tal-proporzjon tal-pings tas-sajd irreġistrati għal kull Stat Membru fi ħdan ir-rettangolu li kienu ġewwa ż-żona dettaljata. Dan il-fattur imbagħad jiġi applikat lil-livell ġenerali tal-ħatt l-art li jkun hemm fis-settijiet tad-dejta tal-STECF għall-Istat Membru kkonċernat biex jippermettu li jsiru stimi ta’ attività minn bastimenti mhux mir-Renju Unit fiż-żona spazjali dettaljata.

SOMMARJU TAL-ATTIVITÀ MILL-BASTIMENTI BELĠJANI U FRANĊIŻI FIR-RETTANGOLU TAL-ICES 29E4 LI JKOPRI S-SITI TA' LANDS END U CAPE BANK

Dan huwa sommarju tal-attività mill-bastimenti tal-Istat Membru f’termini tal-kwantità u tal-valur tal-ħut li nħatt l-art f’termini ta’:

(1) Attività totali fir-rettangoli tal-ICES li jkopru ż-żona kkonċernata fejn intuża l-irkaptu tat-tkarkir tal-qiegħ.

(2) Stimi tal-attività fiż-żona speċifika kkonċernata li tuża l-irkaptu tat-tkarkir tal-qiegħ

Parti A — it-tunnellaġġ totali tal-attività

(1) (2) Attività (Tunnellati) fir-rettangolu tal-ICES 29E4 Attività (Tunnellati) stmata ġewwa s-SIK abbażi tal-attività massima tal-VMS fl-2010-2012 IL-BELĠJU Il-Kodiċi tal-Irkaptu 2009 2010 2011 2012 2009 2010 2011 2012 Itwal minn 15-il metru BT2 (*2) 105,77 76,81 121,77 352,38 0,13 0,10 0,15 0,44 TR2 (*3) 0,00 0,00 0,00 0,35 0,00 0,00 0,00 0,00 29E4 Total 105,77 76,81 121,77 352,73 0,13 0,10 0,15 0,44 FRANZA Il-Kodiċi tal-Irkaptu 2009 2010 2011 2012 2009 2010 2011 2012 twil bejn 0 u 15-il metru Travu 0,00 0,00 0,00 2,15 0,05 Xbiek tal-Qiegħ 0,00 0,00 3,00 0,17 0,07 Gangmu 0,00 0,00 9,63 0,00 0,23 Itwal minn 15-il metru Xbiek tal-Qiegħ 0,00 0,00 940,59 1 055,57 22,21 24,93 Gangmu 0,00 0,00 13,26 0,00 0,31 29E4 Total 0,00 0,00 966,48 1 057,89 0,00 0,00 22,82 24,98





Parti B — valur totali tal-attività

(1) (2) Attività (GBP) fir-rettangolu tal-ICES 29E4 Attività (GBP) stmata ġewwa s-SIK abbażi tal-attività massima tal-VMS fl-2009-2012 IL-BELĠJU Il-Kodiċi tal-Irkaptu 2009 2010 2011 2012 2009 2010 2011 2012 Itwal minn 15-il metru BT2 (*4) 442 857 404 990 705 959 1 409 228 549 502 876 1 748 TR2 (*5) 0 0 0 522 0 0 0 1 29E4 Total 442 857 404 990 705 959 1 409 751 549 502 876 1 749 FRANZA Il-Kodiċi tal-Irkaptu 2009 2010 2011 2012 2009 2010 2011 2012 twil bejn 0 u 15-il metru Travu 0 0 0 8 116 0 0 0 192 Xbiek tal-Qiegħ 0 0 4 898 1 452 0 0 116 34 Gangmu 0 0 15 722 0 0 0 371 0 Itwal minn 15-il metru Xbiek tal-Qiegħ 0 0 1 804 373 1 855 331 0 0 42 607 43 810 Gangmu 0 0 21 648 0 0 0 511 0 29E4 Total 0 0 1 846 641 1 864 899 0 0 43 605 44 036

Jekk jogħġbok irreferi għall-istatistika tas-sajd mhux mir-Renju Unit għal sommarju sħiħ tal-attività.

L-ANNESS V

Titlu: Valutazzjoni tal-impatt tal-byelaw dwar l-irkaptu tat-tkarkir tal-qiegħ fis-Sit Marittimu Ewropew (żoni speċifikati) ta' Start Point sa Plymouth Sound u Eddystone Nru tal-VI: MMO01 Dipartiment jew aġenzija ta’ tmexxija: Marine Management Organisation (Organizzazzjoni għall-Ġestjoni tal-Baħar) Dipartimenti jew aġenziji oħra: Defra, Natural England, l-Inshore Fisheries and Conservation Authorities ta' Devon u Severn u ta' Cornwall Valutazzjoni tal-Impatt (VI) Data: 5.11.2013 Stadju: Development/Options Sors tal-intervent: Domestiku Tip ta’ miżura: Leġiżlazzjoni Sekondarja Kuntatt għall-informazzjoni: Michael Coyle Michael.Coyle@marinemangement.org.uk 0300 123 1032 Taqsira: Intervent u Għażliet Opinjoni tar-Regulatory Policy Committee (RPC): Status tal-Opinjoni tal-RPC L-ispiża tal-Għażla Ppreferuta (jew l-aktar waħda probabbli) Valur Preżenti Nett Totali Valur Preżenti Nett tan-Negozju Spiża netta lin-negozji kull sena (EANCB fuq il-prezzijiet tal-2009) Fl-ambitu ta’ One-In, Two-Out? Il-miżura tikkwalifika bħala M/A M/A M/A Le M/A X’inhi l-problema li qed tiġi kkunsidrata? Għaliex hemm il-bżonn tal-intervent pubbliku? Il-Marine Management Organisation (MMO) qed tipproponi din il-byelaw għaliex hemm bżonn li l-istrutturi tal-iskollijiet fil-qiegħ tal-blat f'dan is-sit marittimu Ewropew (EMS) iddeżinjati fl-Anness I jiġu mħarsa mis-sajd li juża rkaptu tat-tkarkir tal-qiegħ. Din il-byelaw hija proposta skont l-approċ rivedut introdott mid-Dipartiment għall-Ambjent, l-Ikel u l-Affarijiet Rurali (Department for Environment, Food and Rural Affairs, Defra) biex jiżgura li jkun hemm konformità mad-Direttiva tal-Kunsill 92/43/KEE tal-21 ta' Mejju 1992 dwar il-konservazzjoni tal-ħabitat naturali u tal-fawna u l-flora selvaġġa (id-Direttiva dwar il-Ħabitats) u d-Direttiva 2009/147/KE tal-Parlament Ewropew u tal-Kunsill tat-30 ta' Novembru 2009 dwar il-konservazzjoni tal-għasafar selvaġġi (id-Direttiva dwar l-Għasafar) fir-rigward tal-attività tas-sajd kummerċjali. Jinħtieġ li jsir intervent biex jindirizza l-falliment tas-suq fl-ambjent tal-baħar bl-implimentazzjoni ta' miżuri xierqa ta’ ġestjoni (eż. din il-byelaw) biex jikkonservaw l-istrutturi u jiżguraw li jitnaqqsu, jew jittaffew b'mod xieraq, l-esternalitajiet negattivi. L-implimentazzjoni ta' din il-byelaw se tiżgura li l-provvista tal-prodotti pubbliċi fl-ambjent tal-baħar tissokta. Din l-istrateġija riveduta għas-sajd kummerċjali qed tiġi implimentata abbażi tal-evidenza, bil-prijoritizzazzjoni tar-r